
Tarkistus		1

[bookmark: _GoBack]Ehdotus asetukseksi
Johdanto-osan 2 kappale
	

	Komission teksti
	Tarkistus

	(2)	Asetuksen (EU) 2016/679 60 ja 65 artiklassa säädetyn yhteistyö- ja kiistanratkaisumekanismin sujuvan ja tuloksellisen toiminnan varmistamiseksi on tarpeen vahvistaa säännöt, jotka koskevat sitä, miten valvontaviranomaiset johtavat menettelyä rajat ylittävissä tapauksissa ja miten tietosuojaneuvosto johtaa kiistanratkaisumenettelyä, rajat ylittävien valitusten käsittely mukaan lukien. Tästä syystä on myös tarpeen vahvistaa säännöt, jotka koskevat tutkimuksen kohteena olevien oikeutta tulla kuulluksi ennen kuin valvontaviranomaiset ja tapauksen mukaan tietosuojaneuvosto tekevät päätöksen.
	(2)	Asetuksen (EU) 2016/679 60 ja 65 artiklassa säädetyn yhteistyö- ja kiistanratkaisumekanismin sujuvan ja tuloksellisen toiminnan varmistamiseksi on tarpeen vahvistaa säännöt, jotka koskevat sitä, miten valvontaviranomaiset johtavat menettelyä rajat ylittävissä tapauksissa ja miten tietosuojaneuvosto johtaa kiistanratkaisumenettelyä, rajat ylittävien valitusten käsittely mukaan lukien. Tästä syystä on myös tarpeen vahvistaa säännöt, jotka koskevat osapuolten oikeutta tulla kuulluksi ennen kuin valvontaviranomaiset ja tapauksen mukaan tietosuojaneuvosto tekevät päätöksen. Tällä asetuksella pyritään näin suojelemaan Euroopan unionin perusoikeuskirjan, jäljempänä ’perusoikeuskirja’, 41 artiklassa vahvistettua oikeutta hyvään hallintoon. Tämän tavoitteen saavuttamiseksi kaikkien tietosuojaviranomaisten olisi tämän asetuksen säännöksiä soveltaessaan toimittava puolueettomasti ja riippumattomasti Euroopan unionista tehdyn sopimuksen 2 artiklassa vahvistetun oikeusvaltioperiaatteen mukaisesti.



Tarkistus		2

Ehdotus asetukseksi
Johdanto-osan 2 a kappale (uusi)
	

	Komission teksti
	Tarkistus

	
	(2 a)	Tämä asetus ja asetuksen (EU) 2016/679 VII luku koskevat vain tiettyjä yhteistyömenettelyn osia, kun useamman kuin yhden jäsenvaltion valvontaviranomaiset osallistuvat menettelyyn. Tätä asetusta ei sovelleta, kun osapuoli tekee valituksen suoraan toisen jäsenvaltion johtavalle valvontaviranomaiselle.



Tarkistus		3

Ehdotus asetukseksi
Johdanto-osan 2 b kappale (uusi)
	

	Komission teksti
	Tarkistus

	
	(2 b)	Valvontaviranomaisiin olisi sovellettava kunkin jäsenvaltion prosessioikeutta siltä osin kuin tällä asetuksella ei yhdenmukaisteta jotakin seikkaa. Joihinkin menettelyjen osatekijöihin, kuten asetuksen (EU) 2016/679 5 artiklan 2 kohdassa tarkoitettuun rekisterinpitäjän horisontaaliseen todistustaakkaan, sovelletaan jo unionin lainsäädäntöä. Unionin oikeuden ensisijaisuuden mukaisesti valvontaviranomaisten ei pitäisi soveltaa kansallista prosessioikeutta, jos se on ristiriidassa tämän asetuksen ja asetuksen (EU) 2016/679 kanssa. Valvontaviranomaisten välistä yhteistyötä ei pitäisi rajoittaa kansallisen prosessioikeuden eroavaisuuksien vuoksi. Valvontaviranomaisten olisi käytettävä kaikkia sovellettavan kansallisen lainsäädännön mukaisia vaihtoehtoja, jotta toisen jäsenvaltion osapuolet voivat osallistua menettelyihin. Tällaisia voivat olla esimerkiksi videovälitteinen etäosallistuminen, tulkit tai yleisesti saatavilla olevat viestintävälineet.



Tarkistus		4

Ehdotus asetukseksi
Johdanto-osan 3 kappale
	

	Komission teksti
	Tarkistus

	(3)	Valitukset ovat olennainen tietolähde, kun pyritään havaitsemaan tietosuojasääntöjen rikkomisia. On tarpeen määritellä selkeät ja tehokkaat menettelyt valitusten käsittelemiseksi rajat ylittävissä tapauksissa, joissa valituksen voi käsitellä muu valvontaviranomainen kuin se, jolle valitus on tehty.
	(3)	Valitukset ovat olennainen tietolähde, kun pyritään havaitsemaan tietosuojasääntöjen rikkomisia. On tarpeen määritellä selkeät ja tehokkaat menettelyt valitusten käsittelemiseksi rajat ylittävissä tapauksissa, joissa valituksen voi käsitellä muu valvontaviranomainen kuin se, jolle valitus on tehty. Tätä varten suositellaan perustamaan tehokas valvontaviranomaisten välinen viestintämekanismi, jolla helpotetaan valitusten ratkaisemiseen tarvittavien tietojen nopeaa ja turvallista jakamista tietosuojasääntöjen mukaisesti, ja käyttämään sitä.



Tarkistus		5

Ehdotus asetukseksi
Johdanto-osan 4 kappale
	

	Komission teksti
	Tarkistus

	(4)	Jotta valitus voidaan ottaa käsiteltäväksi, sen olisi sisällettävä tietyt tiedot. Sen vuoksi olisi vahvistettava valituslomake, jotta valituksen tekijöiden olisi helpompi toimittaa tarvittavat tiedot valvontaviranomaisille. Lomakkeessa yksilöityjä tietoja olisi edellytettävä ainoastaan asetuksessa (EU) 2016/679 tarkoitetuissa rajat ylittävissä käsittelyissä, joskin valvontaviranomaiset voivat käyttää lomaketta myös tapauksissa, joissa ei ole kyse rajat ylittävästä käsittelystä. Lomake voidaan toimittaa sähköisesti tai postitse. Kyseisessä lomakkeessa lueteltujen tietojen toimittamisen olisi oltava edellytys sille, että rajat ylittävään käsittelyyn liittyvää valitusta käsitellään asetuksen (EU) 2016/679 77 artiklassa tarkoitettuna valituksena. Mitään muita tietoja ei pitäisi vaatia, jotta valitus voitaisiin ottaa käsiteltäväksi. Valvontaviranomaisten olisi voitava mahdollistaa valitusten tekeminen käyttäjäystävällisessä sähköisessä muodossa ja ottaa huomioon vammaisten henkilöiden tarpeet, kunhan valituksen tekijältä vaadittavat tiedot vastaavat lomakkeessa vaadittuja tietoja eikä muita tietoja edellytetä, jotta valitus voidaan ottaa käsiteltäväksi.
	(4)	Jotta valitus voidaan ottaa käsiteltäväksi, sen olisi sisällettävä tietyt vähimmäistiedot joko edelleen jatkuvasta tai aiemmin tapahtuneesta väitetystä rikkomuksesta. Rikkomuksen lopettaminen ei saisi olla riittävä peruste valituksen hylkäämiselle. Sen vuoksi olisi vahvistettava valitusmalli, jotta valituksen tekijöiden olisi helpompi toimittaa tarvittavat tiedot valvontaviranomaisille. Mallissa yksilöityjä tietoja olisi edellytettävä ainoastaan asetuksessa (EU) 2016/679 tarkoitetuissa rajat ylittävissä käsittelyissä, joskin valvontaviranomaiset voivat käyttää mallia myös tapauksissa, joissa ei ole kyse rajat ylittävästä käsittelystä. Tiedot voidaan toimittaa sähköisesti tai postitse. Mitään muita tietoja ei pitäisi vaatia, jotta valitus voitaisiin ottaa käsiteltäväksi. Jos valitus ei täytä vähimmäisvaatimuksia, valvontaviranomaisen olisi hylättävä se ja ilmoitettava valituksen tekijälle, mitä tietoja puuttuu. Valituksen tekijä voi tämän jälkeen esittää uudelleen täydellisen valituksen. Valituksen tekijää ei pitäisi vaatia ottamaan yhteyttä tutkinnan kohteena olevaan ennen valituksen tekemistä, mutta jos valituksen tekijä oli yhteydessä tutkinnan kohteena olevaan ennen samaa asiaa koskevan valituksen tekemistä, hänen olisi toimitettava kyseiseen yhteydenottoon liittyvä tiedonanto. Valvontaviranomaisten olisi voitava mahdollistaa valitusten tekeminen käyttäjäystävällisessä sähköisessä muodossa ja ottaa huomioon vammaisten henkilöiden tarpeet.



Tarkistus		6

Ehdotus asetukseksi
Johdanto-osan 5 kappale
	

	Komission teksti
	Tarkistus

	(5)	Valvontaviranomaisten on tehtävä valituksista päätös kohtuullisessa ajassa. Se, mikä on kohtuullinen aika, riippuu kunkin tapauksen olosuhteista ja erityisesti sen asiayhteydestä, johtavan valvontaviranomaisen noudattaman menettelyn eri vaiheista, osapuolten toiminnasta menettelyn aikana ja asian monimutkaisuudesta.
	(5)	Valvontaviranomaisten on tehtävä valituksista päätös kohtuullisessa ajassa. Se, mikä on kohtuullinen aika, riippuu kunkin tapauksen olosuhteista ja erityisesti sen asiayhteydestä, johtavan valvontaviranomaisen noudattaman menettelyn eri vaiheista, osapuolten toiminnasta menettelyn aikana ja asian monimutkaisuudesta. Euroopan ihmisoikeussopimuksen 6 artiklassa sekä perusoikeuskirjan 41 ja 47 artiklassa edellytetään menettelyiltä kohtuullista kokonaiskestoa. Koska tähän sisältyy asetuksen (EU) 2016/679 78 artiklan mukaisia oikeussuojakeinoja, valvontaviranomaisten menettelyjen olisi yleensä kestettävä enintään yhdeksän kuukautta, paitsi jos ilmenee poikkeuksellisia olosuhteita. Tässä asetuksessa säädetään määräaikojen pidentämisestä viivästyksissä tai häiriöissä, joihin johtava valvontaviranomainen ei voi vaikuttaa. Tätä varten olisi varmistettava riittävä rahoitus ja henkilöstö, jotta voidaan taata tapausten oikea-aikainen ja tehokas käsittely, joka ei vaikuta oikeuteen hyvään hallintoon.



Tarkistus		7

Ehdotus asetukseksi
Johdanto-osan 5 a kappale (uusi)
	

	Komission teksti
	Tarkistus

	
	(5 a)	Jäsenvaltioiden valvontaviranomaisten ja osapuolten välisen suoran vuorovaikutuksen sääntely kuuluu kansallisen prosessioikeuden soveltamisalaan, ellei asetus (EU) 2016/679, tämä asetus tai unionin oikeus ole siihen nähden ensisijainen. Jos johtava valvontaviranomainen on epäsuorassa vuorovaikutuksessa osapuolen kanssa toisen valvontaviranomaisen kautta, kyseisen viranomaisen prosessioikeutta olisi sovellettava kaikkeen suoraan vuorovaikutukseen osapuolen kanssa. Asetuksen (EU) 2016/679 56 artiklan 6 kohdan mukaisesti valituksen tekijällä on oikeus olla yhteydessä ainoastaan siihen valvontaviranomaiseen, jolle valitus on tehty. Tämä ei estä valituksen tekijää olemasta suorassa yhteydessä toiseen valvontaviranomaiseen, myös johtavaan valvontaviranomaiseen, mikä voi olla tehokkaampaa.



Tarkistus		8

Ehdotus asetukseksi
Johdanto-osan 5 b kappale (uusi)
	

	Komission teksti
	Tarkistus

	
	(5 b)	Jotta voidaan varmistaa, että oikeudenmukaisten ja tehokkaiden menettelyjen vähimmäisvaatimukset täyttyvät kaikissa rajat ylittävissä tapauksissa, myös jäsenvaltioissa, joissa ei ole kodifioitua kansallista prosessioikeutta, asetuksessa vahvistetaan perusoikeuskirjan 41 artiklan nojalla suoraan sovellettavat säännöt.



Tarkistus		9

Ehdotus asetukseksi
Johdanto-osan 5 c kappale (uusi)
	

	Komission teksti
	Tarkistus

	
	(5 c)	Valvontaviranomaiseen, jonka kanssa osapuoli on suorassa vuorovaikutuksessa, sovellettavan kansallisen prosessioikeuden mukaisesti olisi voitava soveltaa ehdottoman välttämättömiä ja oikeasuhteisia rajoituksia, jotka liittyvät lakisääteisesti suojattujen tietojen, kuten henkilötietojen tai direktiivin (EU) 2016/9431 a nojalla suojattujen liikesalaisuuksien, luovuttamiseen tai jatkokäyttöön. Tällaisia voisivat olla esimerkiksi viranomaisen sisäiset käsittelyt ja päätöksenteko. Olisi sovellettava yksityisyyteen vähiten puuttuvia toimenpiteitä, kuten tietojen käytön rajoittamista tai tietojen mustaamista. Osapuolille olisi aina ilmoitettava, kun heiltä salataan tietoja, sekä syy siihen.

	
	__________________

	
	1 a Euroopan parlamentin ja neuvoston direktiivi (EU) 2016/943, annettu 8 päivänä kesäkuuta 2016, julkistamattoman taitotiedon ja liiketoimintatiedon (liikesalaisuuksien) suojaamisesta laittomalta hankinnalta, käytöltä ja ilmaisemiselta (EUVL L 157, 15.6.2016, s. 1).



Tarkistus		10

Ehdotus asetukseksi
Johdanto-osan 5 d kappale (uusi)
	

	Komission teksti
	Tarkistus

	
	(5 d)	Johtava valvontaviranomainen hallinnoi tapausta tämän asetuksen, asetuksen (EU) 2016/679 ja kansallisen prosessioikeuden mukaisesti ja tekee tiivistä yhteistyötä muiden valvontaviranomaisten kanssa yhteisymmärryksen ja luottamuksen hengessä. Muiden valvontaviranomaisten olisi toimitettava asiaankuuluvat tiedot ja esitettävä näkemyksensä johtavalle valvontaviranomaiselle. Johtavan valvontaviranomaisen olisi jäsenneltävä tapaus tehokkaasti ja tarkoituksenmukaisesti ja otettava siinä kaikilta osin huomioon muiden valvontaviranomaisten näkemykset. Menettelyn pitäisi kuitenkin olla asetuksen (EU) 2016/679 mukainen, etenkin yhden luukun riidanratkaisurakenteen ja johtavan valvontaviranomaisen toimivallan osalta.



Tarkistus		11

Ehdotus asetukseksi
Johdanto-osan 5 e kappale (uusi)
	

	Komission teksti
	Tarkistus

	
	(5 e)	Valvontaviranomaiset voivat myös käynnistää lisämenettelyjä esimerkiksi järjestelmällisten tai toistuvien rikkomisten tapauksessa. Tämä ei kuitenkaan saisi johtaa osapuolten oikeuksiin puuttumiseen.



Tarkistus		12

Ehdotus asetukseksi
Johdanto-osan 5 f kappale (uusi)
	

	Komission teksti
	Tarkistus

	
	(5 f)	Rikkomiset voivat koskea useiden rekisteröityjen oikeuksia, minkä vuoksi menettelyistä saatua näyttöä voi olla tarpeen käyttää muissa menettelyissä, jotta voidaan edistää menettelyn tehokkuutta ja päätöksenteon johdonmukaisuutta. Jotta keskimääräisiin rekisteröityihin perustuvien aineettomien vahinkojen määrää voidaan arvioida objektiivisesti, siviilituomioistuimet voivat hyötyä siitä, että ne käyttävät asetuksen (EU) 2016/679 82 artiklan mukaisia tosiseikkoja ja todisteita vaatimuksen määrittämisessä.



Tarkistus		13

Ehdotus asetukseksi
Johdanto-osan 5 g kappale (uusi)
	

	Komission teksti
	Tarkistus

	
	(5 g)	Kunkin valvontaviranomaisen olisi määriteltävä yksi tai useampi kieli, jonka se hyväksyy tietojen vastaanottamiseksi muilta valvontaviranomaisilta. Lisäksi olisi määriteltävä yhteinen ”yhteistyökieli”, joka kaikkien valvontaviranomaisten on hyväksyttävä vastaanotettavia tai lähetettäviä tietoja varten. Oikeussuojakeinojen yhteydessä valvontaviranomaisella, jota vastaan on käytetty oikeussuojakeinoa, olisi oltava velvollisuus kääntää kaikki asiaankuuluvat asiakirjat näille hyväksytyille kielille.



Tarkistus		14

Ehdotus asetukseksi
Johdanto-osan 6 kappale
	

	Komission teksti
	Tarkistus

	(6)	Jokainen valvontaviranomaisen asetuksen (EU) 2016/679 57 artiklan 1 kohdan f alakohdan nojalla käsittelemä valitus on tutkittava asianmukaista huolellisuutta noudattaen siinä määrin kuin se on tarpeen ottaen huomioon, että valvontaviranomaisen valtuuksien käytön on oltava asianmukaista, tarpeellista ja oikeasuhteista asetuksen (EU) 2016/679 noudattamisen varmistamiseksi. Kukin toimivaltainen viranomainen voi harkintansa mukaan päättää, missä määrin valitus olisi tutkittava. Arvioidessaan, kuinka laajaa tutkintaa tarvitaan, valvontaviranomaisten olisi pyrittävä saamaan valituksen tekijälle tyydyttävä ratkaisu, mikä ei välttämättä edellytä kaikkien valituksesta mahdollisesti ilmenevien oikeudellisten seikkojen ja tosiseikkojen perusteellista tutkimista, mutta korjaa asian valituksen tekijän kannalta tuloksellisesti ja nopeasti. Vaadittavien tutkintatoimien laajuuden arvioinnissa voitaisiin ottaa huomioon väitetyn rikkomisen vakavuus, sen järjestelmällinen tai toistuva luonne tai tapauksen mukaan se, että valituksen tekijä on käyttänyt myös asetuksen (EU) 2016/679 79 artiklan mukaisia oikeuksiaan.
	(6)	Jokainen valvontaviranomaisen asetuksen (EU) 2016/679 57 artiklan 1 kohdan f alakohdan nojalla käsittelemä valitus on tutkittava asianmukaista huolellisuutta noudattaen siinä määrin kuin se on tarpeen ottaen huomioon, että valvontaviranomaisen valtuuksien käytön on oltava tehokasta, oikeasuhteista ja varoittavaa asetuksen (EU) 2016/679 noudattamisen varmistamiseksi. Arvioidessaan, kuinka laajaa tutkintaa tarvitaan, valvontaviranomaisten olisi pyrittävä saamaan valituksen tekijälle tyydyttävä ratkaisu, mikä edellyttää kaikkien valituksesta ilmenevien merkityksellisten oikeudellisten seikkojen ja tosiseikkojen tutkimista, jotta voidaan varmistaa, että päätös voidaan tehdä yhdessä ja että valituksen tekijälle voidaan tarjota nopeasti tehokas oikeussuojakeino. Vaikka valituksen tekijälle on annettava tyydyttävä ratkaisu lyhyessä ajassa, valvontaviranomaisten olisi suoritettava tutkintaa siinä määrin, että ne voivat varmistua siitä, viittaako valitus vakavampiin tai systeemisiin rikkomisiin. Menettelyn suunnittelu on tärkeää nopean tuloksen varmistamiseksi. Valvontaviranomaisten ei pitäisi vedota asetuksen (EU) 2016/679 79 artiklan mukaisiin oikeuksiin syynä rajoittaa valituksen tutkintaa. Jotta voidaan varmistaa perusoikeuskirjan 47 artiklan noudattaminen, valituksen käsittelyn lopputuloksena olisi aina oltava päätös, johon voi hakea muutosta. Jollei valitusta peruuteta, valitusten käsittelyä ei pitäisi voida päättää ilman päätöstä, johon voidaan hakea muutosta.



Tarkistus		15

Ehdotus asetukseksi
Johdanto-osan 7 kappale
	

	Komission teksti
	Tarkistus

	(7)	Johtavan valvontaviranomaisen olisi toimitettava sille valvontaviranomaiselle, jolle valitus on tehty, tarvittavat tiedot tutkinnan etenemisestä, jotta valituksen tekijälle voidaan antaa tilannepäivityksiä.
	(7)	Johtavan valvontaviranomaisen olisi toimitettava valvontaviranomaisille välitön etäkäyttöoikeus tapausta koskevaan yhteiseen asiakirja-aineistoon, jossa on kaikki tapauksen asiaankuuluvat asiakirjat, mukaan lukien kaikki sisäiset tai luottamukselliset tiedot, sekä kaikkien asiakirjojen käännös yhteistyökielelle. Lisäksi johtavan valvontaviranomaisen olisi aktiivisesti tiedotettava muille valvontaviranomaisille merkittävistä muutoksista, jotka saattavat edellyttää välittömiä toimia tai tarkempaa huomiota. On myös tarpeen määritellä selkeät ja tehokkaat menettelyt valitusten käsittelemiseksi rajat ylittävissä tapauksissa, joissa valituksen voi käsitellä muu valvontaviranomainen kuin se, jolle valitus on tehty.



Tarkistus		16

Ehdotus asetukseksi
Johdanto-osan 8 kappale
	

	Komission teksti
	Tarkistus

	(8)	Toimivaltaisen valvontaviranomaisen olisi annettava valituksen tekijälle mahdollisuus tutustua asiakirjoihin, joiden perusteella valvontaviranomainen on tehnyt alustavan päätelmän valituksen hylkäämisestä kokonaan tai osittain.
	(8)	Toimivaltaisen valvontaviranomaisen olisi annettava osapuolille etäkäyttöoikeus tapausta koskevaan yhteiseen asiakirja-aineistoon, mutta se voi rajoittaa tätä käyttöoikeutta tietyin edellytyksin. Asiakirjoihin tutustumisen olisi mahdollistettava tehokkaiden oikeussuojakeinojen käyttö perusoikeuskirjan 47 artiklan mukaisesti.



Tarkistus		17

Ehdotus asetukseksi
Johdanto-osan 9 kappale
	

	Komission teksti
	Tarkistus

	(9)	Jotta valvontaviranomaiset voisivat nopeasti lopettaa asetuksen (EU) 2016/679 rikkomiset ja antaa valituksen tekijöille ratkaisun nopeasti, valvontaviranomaisten olisi mahdollisuuksien mukaan pyrittävä valitusten osalta sovintoratkaisuun. Se, että yksittäinen valitus on ratkaistu sovintoratkaisulla, ei estä toimivaltaista valvontaviranomaista käsittelemästä asiaa viran puolesta esimerkiksi silloin, kun on kyse asetuksen (EU) 2016/679 järjestelmällisestä tai toistuvasta rikkomisesta.
	(9)	Jotta valvontaviranomaiset voisivat nopeasti lopettaa asetuksen (EU) 2016/679 rikkomiset ja antaa valituksen tekijöille ratkaisun nopeasti, valvontaviranomaisten olisi mahdollisuuksien mukaan voitava pyrkiä valitusten osalta sovintoratkaisuun osapuolten välillä. Valvontaviranomaisten ei pitäisi asettaa valituksen käsittelyn ehdoksi osallistumista sovintoratkaisuprosessiin. Sovintoratkaisut olisi voitava tehdä osapuolten välisenä sopimuksena sovellettavan lainsäädännön mukaisesti, mutta ne eivät saisi sitoa viranomaisia. Se, että yksittäinen valitus on ratkaistu sovintoratkaisulla, ei estä toimivaltaista valvontaviranomaista käsittelemästä asiaa viran puolesta esimerkiksi silloin, kun on kyse asetuksen (EU) 2016/679 järjestelmällisestä tai toistuvasta rikkomisesta. Tällaista mahdollisuutta toimia viran puolesta ei kuitenkaan pitäisi käyttää valituksia koskevien päätösten lykkäämiseen.



Tarkistus		18

Ehdotus asetukseksi
Johdanto-osan 10 kappale
	

	Komission teksti
	Tarkistus

	(10)	Asetuksen (EU) 2016/679 VII luvussa säädettyjen yhteistyö- ja yhdenmukaisuusmekanismien tuloksellisen toiminnan varmistamiseksi on tärkeää, että rajat ylittävät tapaukset ratkaistaan oikea-aikaisesti ja asetuksen (EU) 2016/679 60 artiklan perustana olevan vilpittömän ja tuloksellisen yhteistyön hengessä. Johtavan valvontaviranomaisen olisi käytettävä toimivaltaansa tiiviissä yhteistyössä muiden osallistuvien valvontaviranomaisten kanssa. Samoin osallistuvien valvontaviranomaisten olisi oltava aktiivisesti mukana tutkinnan varhaisessa vaiheessa, kun pyritään saavuttamaan konsensus hyödyntäen täysimääräisesti asetuksessa (EU) 2016/679 säädettyjä keinoja.
	(10)	Asetuksen (EU) 2016/679 VII luvussa säädettyjen yhteistyö- ja yhdenmukaisuusmekanismien tuloksellisen toiminnan varmistamiseksi on tärkeää, että rajat ylittävät tapaukset ratkaistaan oikea-aikaisesti ja asetuksen (EU) 2016/679 60 artiklan perustana olevan vilpittömän ja tuloksellisen yhteistyön hengessä. Johtavan valvontaviranomaisen olisi käytettävä toimivaltaansa tiiviissä yhteistyössä muiden osallistuvien valvontaviranomaisten kanssa. Samoin osallistuvien valvontaviranomaisten olisi oltava aktiivisesti mukana tutkinnan varhaisessa vaiheessa, kun pyritään saavuttamaan konsensus hyödyntäen täysimääräisesti asetuksessa (EU) 2016/679 säädettyjä keinoja. Tämän olisi oltava asetuksessa (EU) 2016/679 säädetyn yhden luukun järjestelmän mukaista ja tarvittaessa taattava osapuolten syrjimätön kohtelu, oikeusvarmuus ja riippumattomuus valvontaviranomaisten päätösten antamisessa.



Tarkistus		19

Ehdotus asetukseksi
Johdanto-osan 11 kappale
	

	Komission teksti
	Tarkistus

	(11)	On erityisen tärkeää, että valvontaviranomaiset saavuttavat konsensuksen tutkinnan keskeisistä näkökohdista mahdollisimman varhaisessa vaiheessa ja ennen väitteiden esittämistä tutkimuksen kohteena oleville ja asetuksen (EU) 2016/679 60 artiklassa tarkoitetun päätösehdotuksen hyväksymistä, mikä vähentää asetuksen (EU) 2016/679 65 artiklassa tarkoitetun kiistanratkaisumekanismin käsiteltäväksi saatettavien asioiden määrää ja viime kädessä varmistaa rajat ylittävien tapausten nopean ratkaisemisen.
	(11)	On erityisen tärkeää, että valvontaviranomaiset saavuttavat konsensuksen tapauksen keskeisistä näkökohdista tekemällä keskeisten näkökohtien tiivistelmän ja esittämällä huomautuksia kyseisestä tiivistelmästä mahdollisimman varhaisessa vaiheessa ja ennen asetuksen (EU) 2016/679 60 artiklassa tarkoitetun päätösehdotuksen hyväksymistä, mikä vähentää asetuksen (EU) 2016/679 65 artiklassa tarkoitetun kiistanratkaisumekanismin käsiteltäväksi saatettavien asioiden määrää ja viime kädessä varmistaa rajat ylittävien tapausten nopean ratkaisemisen.



Tarkistus		20

Ehdotus asetukseksi
Johdanto-osan 12 kappale
	

	Komission teksti
	Tarkistus

	(12)	Valvontaviranomaisten välisen yhteistyön olisi perustuttava avoimeen vuoropuheluun, jonka avulla osallistuvat valvontaviranomaiset voivat mielekkäästi vaikuttaa tutkinnan kulkuun jakamalla kokemuksiaan ja näkemyksiään johtavan valvontaviranomaisen kanssa ottaen asianmukaisesti huomioon kunkin valvontaviranomaisen harkintavallan, myös arvioitaessa tutkinnan tarvittavaa laajuutta, sekä jäsenvaltioiden erilaiset perinteet. Tätä varten johtavan valvontaviranomaisen olisi toimitettava osallistuville valvontaviranomaisille tiivistelmä keskeisistä näkökohdista, joihin sisältyy johtavan viranomaisen alustava näkemys tutkinnan tärkeimmistä kysymyksistä. Tiivistelmä olisi annettava riittävän varhaisessa vaiheessa, jotta osallistuvat valvontaviranomaiset todella voivat osallistua tutkintaan, mutta samalla vaiheessa, jossa johtavan valvontaviranomaisen näkemykset tapauksesta ovat riittävän pitkälle jalostuneita. Osallistuvilla valvontaviranomaisilla olisi oltava mahdollisuus esittää huomautuksensa monenlaisista kysymyksistä, kuten tutkinnan laajuudesta ja tosiseikkoja ja oikeudellisia seikkoja koskevien monitahoisten arviointien tunnistamisesta. Koska tutkinnan laajuus määrittää asiat, jotka edellyttävät johtavan valvontaviranomaisen suorittamaa tutkintaa, valvontaviranomaisten olisi pyrittävä saavuttamaan mahdollisimman varhaisessa vaiheessa konsensus tutkinnan laajuudesta.
	(12)	Valvontaviranomaisten välisen yhteistyön olisi perustuttava avoimeen vuoropuheluun, jonka avulla osallistuvat valvontaviranomaiset voivat mielekkäästi vaikuttaa tutkinnan kulkuun jakamalla kokemuksiaan ja näkemyksiään johtavan valvontaviranomaisen kanssa. Valvontaviranomainen, jolle valitus on tehty tai joka pyytää toimia viran puolesta, voi toimittaa johtavalle valvontaviranomaiselle tiivistelmän keskeisistä näkökohdista, joihin sisältyy johtavan viranomaisen alustava näkemys tutkinnan tärkeimmistä kysymyksistä. Johtavan valvontaviranomaisen olisi laadittava lopullinen keskeisten näkökohtien tiivistelmä. Keskeisten näkökohtien tiivistelmän olisi oltava osa tapausta koskevaa yhteistä asiakirja-aineistoa, ja sen olisi oltava jatkuvasti kehittyvä asiakirja, jota johtava valvontaviranomainen päivittää menettelyn aikana. Tiivistelmä olisi annettava riittävän varhaisessa vaiheessa, jotta osallistuvat valvontaviranomaiset todella voivat osallistua tutkintaan. Osallistuvilla valvontaviranomaisilla olisi oltava mahdollisuus esittää huomautuksensa keskeisten näkökohtien tiivistelmään mahdollisesti tehtävistä päivityksistä. Valvontaviranomaisten olisi voitava ottaa mahdolliset kiistat käsiteltäväksi tietosuojaneuvoston kanssa. Valvontaviranomaisten olisi pyrittävä saavuttamaan mahdollisimman varhaisessa vaiheessa konsensus tutkinnan laajuudesta.



Tarkistus		21

Ehdotus asetukseksi
Johdanto-osan 13 kappale
	

	Komission teksti
	Tarkistus

	(13)	Kaikkien osallistuvien valvontaviranomaisten ja johtavan valvontaviranomaisen välisen tuloksellisen ja osallistavan yhteistyön mahdollistamiseksi osallistuvien valvontaviranomaisten huomautusten olisi oltava ytimekkäitä ja riittävän selkeästi ja täsmällisesti muotoiltuja, jotta kaikki valvontaviranomaiset voivat helposti ymmärtää ne. Oikeudelliset perustelut olisi ryhmiteltävä keskeisten näkökohtien tiivistelmän sen osan mukaan, johon ne liittyvät. Osallistuvien valvontaviranomaisten huomautuksia voidaan täydentää lisäasiakirjoilla. Pelkkä osallistuvan valvontaviranomaisen huomautuksissa mainittu viittaus täydentäviin asiakirjoihin ei kuitenkaan voi korvata huomautuksissa esitettyjä olennaisia oikeudellisia seikkoja tai tosiseikkoja koskevia perusteluja. Tällaisiin asiakirjoihin sisältyvät olennaiset oikeudelliset seikat ja tosiseikat olisi ilmaistava johdonmukaisesti ja ymmärrettävästi vähintään huomautukseen sisältyvänä yhteenvetona.
	(13)	Kaikkien osallistuvien valvontaviranomaisten ja johtavan valvontaviranomaisen välisen tuloksellisen ja osallistavan yhteistyön mahdollistamiseksi osallistuvien valvontaviranomaisten ja osapuolten toimittamien kaikkien asiakirjojen olisi oltava ytimekkäitä ja riittävän selkeästi ja täsmällisesti muotoiltuja, jotta kaikki valvontaviranomaiset voivat helposti ymmärtää ne. Valvontaviranomaiset voivat näin ollen rajoittaa osapuolten toimittamien asiakirjojen pituutta. Oikeudelliset perustelut olisi ryhmiteltävä keskeisten näkökohtien tiivistelmän sen osan mukaan, johon ne liittyvät.



Tarkistus		22

Ehdotus asetukseksi
Johdanto-osan 14 kappale
	

	Komission teksti
	Tarkistus

	(14)	Tapaukset, joissa ei ole kyse kiistanalaisista kysymyksistä, eivät edellytä laajaa keskustelua valvontaviranomaisten välillä konsensukseen pääsemiseksi, joten ne voitaisiin käsitellä nopeammin. Jos yksikään osallistuvista valvontaviranomaisista ei esitä huomautuksia keskeisten näkökohtien tiivistelmästä, johtavan valvontaviranomaisen olisi ilmoitettava 14 artiklassa tarkoitetuista alustavista päätelmistä yhdeksän kuukauden kuluessa.
	(14)	Tapaukset, joissa ei ole kyse kiistanalaisista kysymyksistä (kiistattomat tapaukset), eivät edellytä laajaa keskustelua valvontaviranomaisten välillä konsensukseen pääsemiseksi, joten ne voitaisiin käsitellä nopeammin. Jos yksikään osallistuvista valvontaviranomaisista ei esitä huomautuksia keskeisten näkökohtien tiivistelmästä, johtavan valvontaviranomaisen olisi ilmoitettava päätösluonnoksesta kolmen kuukauden kuluessa valituksen vastaanottamisesta.



Tarkistus		23

Ehdotus asetukseksi
Johdanto-osan 15 kappale
	

	Komission teksti
	Tarkistus

	(15)	Valvontaviranomaisten olisi käytettävä kaikkia tarvittavia keinoja päästäkseen konsensukseen vilpittömän ja tuloksellisen yhteistyön hengessä. Jos osallistuvien valvontaviranomaisten ja johtavan valvontaviranomaisen välillä on erimielisyyttä valitukseen perustuvan tutkinnan laajuudesta, mukaan lukien niistä asetuksen (EU) 2016/679 säännöksistä, joiden rikkomisesta tutkinnassa on kyse, tai jos osallistuvien valvontaviranomaisten huomautukset liittyvät monimutkaisen oikeudellisen tai teknologisen arvioinnin merkittävään muutokseen, osallistuvien viranomaisten olisi käytettävä asetuksen (EU) 2016/679 61 ja 62 artiklassa säädettyjä keinoja.
	(15)	Valvontaviranomaisten olisi käytettävä kaikkia tarvittavia keinoja päästäkseen konsensukseen vilpittömän ja tuloksellisen yhteistyön hengessä. Jos osallistuvien valvontaviranomaisten ja johtavan valvontaviranomaisen välillä on erimielisyyttä tapauksen laajuudesta tai menettelyä koskevista näkökohdista, valvontaviranomaisten olisi otettava asia nopeasti esille tietosuojaneuvoston kanssa. Tietosuojaneuvoston olisi tehtävä tarvittavat menettelyä koskevat päätökset. Tietosuojaneuvoston ja valvontaviranomaisten olisi pyrittävä saattamaan käynnissä olevat menettelyt päätökseen mahdollisimman nopeasti. Johtavan valvontaviranomaisen tai jonkin osallistuvan valvontaviranomaisen olisi myös voitava pyytää tietosuojaneuvostolta kiireellistä sitovaa päätöstä ilman 61 tai 62 artiklan mukaista pyyntöä.



Tarkistus		24

Ehdotus asetukseksi
Johdanto-osan 16 kappale
	

	Komission teksti
	Tarkistus

	(16)	Jos näiden keinojen käyttö ei johda valvontaviranomaisten konsensukseen valitukseen perustuvan tutkinnan laajuudesta, johtavan valvontaviranomaisen olisi pyydettävä asetuksen (EU) 2016/679 66 artiklan 3 kohdan nojalla asiassa tietosuojaneuvoston kiireellistä sitovaa päätöstä. Tässä tilanteessa asiaa olisi pidettävä oletusarvoisesti kiireellisenä. Johtavan valvontaviranomaisen olisi tehtävä asianmukaiset johtopäätökset tietosuojaneuvoston kiireellisestä sitovasta päätöksestä laatiessaan alustavia päätelmiä. Tietosuojaneuvoston kiireellinen sitova päätös ei voi rajoittaa johtavan valvontaviranomaisen tutkinnan tulosta tai tutkinnan kohteena olevien oikeutta tulla kuulluksi. Tietosuojaneuvoston ei etenkään pitäisi laajentaa tutkintaa omasta aloitteestaan.
	Poistetaan.



Tarkistus		25

Ehdotus asetukseksi
Johdanto-osan 17 kappale
	

	Komission teksti
	Tarkistus

	(17)	Jotta valituksen tekijä voisi käyttää asetuksen (EU) 2016/679 78 artiklan mukaista oikeuttaan tehokkaisiin oikeussuojakeinoihin, valvontaviranomaisen olisi valituksen kokonaan tai osittain hylätessään tehtävä se päätöksellä, joka voidaan riitauttaa kansallisessa tuomioistuimessa.
	(17)	Jotta valituksen tekijä voisi käyttää asetuksen (EU) 2016/679 78 artiklan mukaista oikeuttaan tehokkaisiin oikeussuojakeinoihin, kaikkien valitusten käsittelystä olisi aina tehtävä päätös, joka voidaan riitauttaa kansallisessa tuomioistuimessa.



Tarkistus		26

Ehdotus asetukseksi
Johdanto-osan 18 kappale
	

	Komission teksti
	Tarkistus

	(18)	Valituksen tekijöillä olisi oltava mahdollisuus esittää näkemyksensä heille epäsuotuisasta päätöksestä ennen sen tekemistä. Näin ollen, jos valitus rajat ylittävässä tapauksessa hylätään kokonaan tai osittain, valituksen tekijällä olisi oltava mahdollisuus esittää näkemyksensä ennen kuin johtava valvontaviranomainen antaa asetuksen (EU) 2016/679 60 artiklan 3 kohdan mukaisen päätösehdotuksen tai asetuksen (EU) 2016/679 60 artiklan 4 kohdan mukaisen tarkistetun päätösehdotuksen tai ennen kuin tietosuojaneuvosto antaa asetuksen (EU) 2016/679 65 artiklan 1 kohdan a alakohdan mukaisen sitovan päätöksen. Valituksen tekijä voi pyytää saada tutustua niiden asiakirjojen ei-luottamuksellisiin versioihin, joihin päätös valituksen täydestä tai osittaisesta hylkäämisestä perustuu.
	Poistetaan.



Tarkistus		27

Ehdotus asetukseksi
Johdanto-osan 19 kappale
	

	Komission teksti
	Tarkistus

	(19)	On tarpeen selventää johtavan valvontaviranomaisen ja sen valvontaviranomaisen, jolle valitus on tehty, välistä vastuunjakoa, jos valitus rajat ylittävässä tapauksessa hylätään Koska valvontaviranomainen, jolle valitus tehtiin, toimii valituksen tekijän yhteyspisteenä tutkinnan aikana, sen olisi pyydettävä valituksen tekijän näkemykset valituksen ehdotetusta hylkäämisestä ja vastattava kaikesta yhteydenpidosta valituksen tekijän kanssa. Kaikki tällainen yhteydenpito olisi annettava johtavan valvontaviranomaisen tietoon. Koska valvontaviranomaisen, jolle valitus on tehty, on asetuksen (EU) 2016/679 60 artiklan 8 ja 9 kohdan nojalla tehtävä lopullinen päätös valituksen hylkäämisestä, sen olisi vastattava myös asetuksen (EU) 2016/679 60 artiklan 3 kohdan mukaisen päätösehdotuksen laatimisesta.
	(19)	On tarpeen selventää johtavan valvontaviranomaisen ja sen valvontaviranomaisen, jolle valitus on tehty, välistä vastuunjakoa, jos valitus rajat ylittävässä tapauksessa hylätään Koska valvontaviranomainen, jolle valitus tehtiin, toimii valituksen tekijän yhteyspisteenä tutkinnan aikana, sen olisi vastattava kaikesta yhteydenpidosta valituksen tekijän kanssa. Kaikki tällainen yhteydenpito olisi annettava johtavan valvontaviranomaisen tietoon. Koska valvontaviranomaisen, jolle valitus on tehty, on asetuksen (EU) 2016/679 60 artiklan 8 ja 9 kohdan nojalla tehtävä sen kansallisen prosessioikeuden mukainen lopullinen päätös valituksen hylkäämisestä, johtavan valvontaviranomaisen olisi myös otettava kyseinen valvontaviranomainen mukaan asetuksen (EU) 2016/679 60 artiklan 3 kohdan mukaisen päätösehdotuksen ja kaikkien saman asetuksen 60 artiklan 7–9 kohdan mukaisten lopullisten päätösten laatimiseen.



Tarkistus		28

Ehdotus asetukseksi
Johdanto-osan 21 kappale
	

	Komission teksti
	Tarkistus

	(21)	Jotta voidaan tosiasiallisesti turvata Euroopan unionin perusoikeuskirjassa, jäljempänä ’perusoikeuskirja’, vahvistetut oikeus hyvään hallintoon ja oikeus puolustukseen, mukaan lukien jokaisen oikeus tulla kuulluksi ennen kuin häntä vastaan ryhdytään yksittäiseen toimenpiteeseen, joka vaikuttaa häneen epäedullisesti.
	(21)	Jotta voidaan tosiasiallisesti turvata perusoikeuskirjassa vahvistetut oikeus hyvään hallintoon ja oikeus puolustukseen, mukaan lukien jokaisen oikeus tulla kuulluksi ennen kuin häntä vastaan ryhdytään yksittäiseen toimenpiteeseen, joka vaikuttaa häneen epäedullisesti, on tärkeää säätää selkeistä tämän oikeuden käyttämistä koskevista säännöistä kaikkien tapauksessa mukana olevien osapuolten osalta. Jokaisella osapuolella olisi oltava oikeus kieltäytyä oikeudesta tulla kuulluksi.



Tarkistus		29

Ehdotus asetukseksi
Johdanto-osan 22 kappale
	

	Komission teksti
	Tarkistus

	(22)	Säännöillä, jotka koskevat valvontaviranomaisten asetuksen (EU) 2016/679 täytäntöönpanon yhteydessä soveltamaa hallinnollista menettelyä, olisi varmistettava, että tutkinnan kohteena olevilla on tosiasiallinen mahdollisuus esittää näkemyksensä valvontaviranomaisen esittämien tosiseikkojen, väitteiden ja olosuhteiden todenperäisyydestä ja merkityksellisyydestä koko menettelyn ajan, jotta ne voivat käyttää puolustautumisoikeuttaan. Tutkinnan jälkeen alustavissa päätelmissä esitetään alustava kanta asetuksen (EU) 2016/679 väitettyyn rikkomiseen. Ne muodostavat näin ollen menettelyyn keskeisesti liittyvän suojatoimen, jolla varmistetaan, että oikeutta tulla kuulluksi kunnioitetaan. Tutkimuksen kohteena oleville olisi toimitettava asiakirjat, joita ne tarvitsevat puolustautuakseen tosiasiallisesti ja kommentoidakseen niitä vastaan esitettyjä väitteitä, antamalla niille mahdollisuus tutustua hallinnolliseen asiakirja-aineistoon.
	(22)	Säännöillä, jotka koskevat valvontaviranomaisten asetuksen (EU) 2016/679 täytäntöönpanon yhteydessä soveltamaa hallinnollista menettelyä, olisi varmistettava, että osapuolilla on tosiasiallinen oikeus tulla kuulluksi ja mahdollisuus esittää näkemyksensä valvontaviranomaisen esittämien tosiseikkojen, väitteiden ja olosuhteiden todenperäisyydestä ja merkityksellisyydestä koko menettelyn ajan, jotta ne voivat käyttää puolustautumisoikeuttaan. Tutkinnan jälkeen alustavissa päätelmissä esitetään alustava kanta asetuksen (EU) 2016/679 väitettyyn rikkomiseen. Ne muodostavat näin ollen menettelyyn keskeisesti liittyvän suojatoimen, jolla varmistetaan, että oikeutta tulla kuulluksi kunnioitetaan. Osapuolille olisi toimitettava kaikki asiakirjat, joita ne tarvitsevat kommentoidakseen tosiasiallisesti tutkinnan kannalta merkityksellisiä asioita, antamalla niille mahdollisuus tutustua hallinnolliseen tapausta koskevaan yhteiseen asiakirja-aineistoon.



Tarkistus		30

Ehdotus asetukseksi
Johdanto-osan 23 kappale
	

	Komission teksti
	Tarkistus

	(23)	Alustavissa päätelmissä määritellään tutkinnan laajuus ja näin ollen rekisterinpitäjille tai henkilötietojen käsittelijöille mahdollisesti osoitettavan lopullisen päätöksen laajuus (tapauksen mukaan tietosuojaneuvoston asetuksen (EU) 2016/679 65 artiklan 1 kohdan a alakohdan nojalla antaman sitovan päätöksen pohjalta). Alustavat päätelmät olisi muotoiltava siten, että vaikka ne olisivatkin tiivistettyjä, ne ovat riittävän selkeät, jotta tutkinnan kohteena olevat voivat asianmukaisesti tunnistaa asetuksen (EU) 2016/679 väitetyn rikkomisen luonteen. Velvollisuus antaa tutkinnan kohteena oleville kaikki tarvittavat tiedot, jotta ne voivat puolustautua asianmukaisesti, täyttyy, jos lopullisessa päätöksessä ei väitetä, että tutkinnan kohteena olevat ovat syyllistyneet muihin kuin alustavissa päätelmissä mainittuihin rikkomisiin, ja siinä otetaan huomioon ainoastaan ne tosiseikat, joista tutkinnan kohteena olevilla on ollut tilaisuus esittää näkemyksensä. Johtavan valvontaviranomaisen lopullisen päätöksen ei kuitenkaan välttämättä tarvitse olla alustavien päätelmien toisinto. Johtavan valvontaviranomaisen olisi voitava lopullisessa päätöksessään ottaa huomioon tutkinnan kohteena olevien vastineet alustaviin päätelmiin ja tarvittaessa asetuksen (EU) 2016/679 60 artiklan 5 kohdan mukainen tarkistettu päätösehdotus ja asetuksen (EU) 2016/679 65 artiklan 1 kohdan a alakohdan mukainen päätös, jolla ratkaistaan valvontaviranomaisten välinen kiista. Johtavan valvontaviranomaisen olisi voitava itse arvioida tutkinnan kohteena olevien esittämiä tosiseikkoja ja oikeudellisia seikkoja, jotta se voi joko hylätä vastalauseet, jos valvontaviranomainen katsoo ne perusteettomiksi, tai täydentää ja muotoilla uudelleen sekä niihin tosiseikkoihin että oikeudellisiin seikkoihin koskevat perustelut, jotka tukevat sen vastalauseita. Esimerkiksi se, että tutkimuksen kohteen hallinnollisen menettelyn aikana esittämä perustelu otetaan huomioon ilman, että sille olisi annettu mahdollisuutta esittää näkemyksensä ennen lopullisen päätöksen tekemistä, ei voi sellaisenaan merkitä puolustautumisoikeuksien loukkausta.
	(23)	Alustavat päätelmät olisi muotoiltava siten, että vaikka ne olisivatkin tiivistettyjä, ne ovat riittävän selkeät, jotta osapuolet voivat asianmukaisesti tunnistaa asetuksen (EU) 2016/679 väitetyn rikkomisen luonteen. Velvollisuus antaa osapuolille kaikki tarvittavat tiedot, jotta ne voivat tulla kuulluiksi, täyttyy, jos lopullisessa päätöksessä otetaan huomioon ainoastaan ne tosiseikat, joista osapuolilla on ollut tilaisuus esittää näkemyksensä. Johtavan valvontaviranomaisen lopullisen päätöksen ei kuitenkaan välttämättä tarvitse olla alustavien päätelmien toisinto. Johtavan valvontaviranomaisen olisi voitava lopullisessa päätöksessään ottaa huomioon osapuolten vastineet alustaviin päätelmiin ja tarvittaessa asetuksen (EU) 2016/679 60 artiklan 5 kohdan mukainen tarkistettu päätösehdotus ja tietosuojaneuvoston kyseisen asetuksen 65 artiklan 1 kohdan a alakohdan mukainen päätös, jolla ratkaistaan valvontaviranomaisten välinen kiista. Johtavan valvontaviranomaisen olisi voitava itse arvioida osapuolten esittämiä tosiseikkoja ja oikeudellisia seikkoja, jotta se voi joko hylätä vastalauseet, jos valvontaviranomainen katsoo ne perusteettomiksi, tai täydentää ja muotoilla uudelleen sekä niihin tosiseikkoihin että oikeudellisiin seikkoihin koskevat perustelut, jotka tukevat sen vastalauseita.



Tarkistus		31

Ehdotus asetukseksi
Johdanto-osan 24 kappale
	

	Komission teksti
	Tarkistus

	(24)	Tutkimuksen kohteena oleville olisi annettava oikeus tulla kuulluiksi ennen kuin annetaan asetuksen (EU) 2016/679 60 artiklan 5 kohdan mukainen tarkistettu päätösehdotus tai asetuksen (EU) 2016/679 65 artiklan 1 kohdan a alakohdan mukainen tietosuojaneuvoston sitova päätös.
	(24)	Osapuolille olisi annettava oikeus tulla kuulluiksi menettelyn asianmukaisissa vaiheissa ja erityisesti ennen kuin annetaan asetuksen (EU) 2016/679 60 artiklan 5 kohdan mukainen tarkistettu päätösehdotus tai asetuksen (EU) 2016/679 65 artiklan 1 kohdan a alakohdan mukainen tietosuojaneuvoston sitova päätös.



Tarkistus		32

Ehdotus asetukseksi
Johdanto-osan 25 kappale
	

	Komission teksti
	Tarkistus

	(25)	Valituksen tekijöille olisi annettava mahdollisuus päästä mukaan menettelyihin, jotka valvontaviranomainen on käynnistänyt asetuksen (EU) 2016/679 mahdolliseen rikkomiseen liittyvien seikkojen tunnistamiseksi tai selventämiseksi. Se, että valvontaviranomainen on jo aloittanut valituksen asiasisältöä koskevan tutkinnan tai käsittelee valituksen viran puolesta käynnistämässään tutkinnassa valituksen vastaanottamisen jälkeen, ei estä rekisteröidyn katsomista valituksen tekijäksi. Kuitenkaan sitä, että valvontaviranomainen suorittaa tutkinnan, joka koskee rekisterinpitäjän tai henkilötietojen käsittelijän mahdollista asetuksen (EU) 2016/679 rikkomista, ei voida katsoa valituksen tekijän ja tutkimuksen kohteena olevien väliseksi kontradiktoriseksi menettelyksi. Kyseessä on menettely, jonka valvontaviranomainen on aloittanut omasta aloitteestaan tai valituksen perusteella täyttääkseen asetuksen (EU) 2016/679 57 artiklan 1 kohdan mukaiset tehtävänsä. Tutkinnan kohteena olevat ja valituksen tekijä eivät näin ollen ole samassa menettelyllisessä asemassa tilanteessa, eikä viimeksi mainittu voi vedota puolustautumisoikeuteensa, jos päätös ei vaikuta hänen oikeusasemaansa epäedullisesti. Valituksen tekijän osallistuminen menettelyyn tutkinnan kohteena olevia vastaan ei saa vaarantaa tutkinnan kohteiden oikeutta tulla kuulluiksi.
	(25)	Valituksen tekijöille olisi annettava mahdollisuus päästä mukaan menettelyihin, jotka valvontaviranomainen on käynnistänyt asetuksen (EU) 2016/679 mahdolliseen rikkomiseen liittyvien seikkojen tunnistamiseksi tai selventämiseksi. Se, että valvontaviranomainen on jo aloittanut valituksen asiasisältöä koskevan tutkinnan tai käsittelee valituksen viran puolesta käynnistämässään tutkinnassa valituksen vastaanottamisen jälkeen, ei estä rekisteröidyn katsomista valituksen tekijäksi.



Tarkistus		33

Ehdotus asetukseksi
Johdanto-osan 25 a kappale (uusi)
	

	Komission teksti
	Tarkistus

	
	(25 a)	Vaikka tutkinnan kohteena olevat ja valituksen tekijä eivät ole samassa menettelytilanteessa, valituksen tekijät voivat tietyissä olosuhteissa esittää tutkinnan aikana väitteitä ja todisteita, jotka voivat auttaa tutkinnan etenemisessä. Tämä koskee erityisesti tilanteita, joissa voittoa tavoittelematon elin, järjestö tai yhdistys on asetuksen (EU) 2016/679 80 artiklan mukaisesti tehnyt valituksen rekisteröidyn puolesta tai omasta aloitteestaan. Valvontaviranomaisten olisi helpotettava tällaisten valituksen tekijöiden kuulemista tutkinnan kaikissa vaiheissa, myös viran puolesta suoritettavissa tutkinnoissa, samalla kun ne säilyttävät riippumattomuutensa.



Tarkistus		34

Ehdotus asetukseksi
Johdanto-osan 26 kappale
	

	Komission teksti
	Tarkistus

	(26)	Valituksen tekijöillä on oltava mahdollisuus esittää kirjallisesti näkemyksiään alustavista päätelmistä. Valituksen tekijöiden ei kuitenkaan tulisi saada tutustua menettelyyn osallistuvien muiden osapuolten liikesalaisuuksiin tai muihin luottamuksellisiin tietoihin. Valituksen tekijöillä ei pitäisi olla yleistä oikeutta tutustua hallinnolliseen asiakirja-aineistoon.
	Poistetaan.



Tarkistus		35

Ehdotus asetukseksi
Johdanto-osan 27 kappale
	

	Komission teksti
	Tarkistus

	(27)	Kun valvontaviranomaiset asettavat määräaikoja, joiden kuluessa tutkimuksen kohteena olevien ja valituksen tekijöiden on esitettävä näkemyksensä alustavista päätelmistä, niiden olisi otettava huomioon alustavissa päätelmissä esiin tuotujen kysymysten monimutkaisuus, jotta tutkimuksen kohteena olevilla ja valituksen tekijöillä on riittävät mahdollisuudet esittää mielekkäällä tavalla näkemyksensä esiin tuoduista kysymyksistä.
	(27)	Kun valvontaviranomaiset asettavat määräaikoja, joiden kuluessa osapuolten on esitettävä näkemyksensä alustavista päätelmistä, ja rajoittavat näkemysten pituutta, niiden olisi otettava huomioon alustavissa päätelmissä esiin tuotujen kysymysten monimutkaisuus sekä tutkinnan kohteena olevien ja valituksen tekijöiden valmiudet vastata, jotta tutkinnan kohteena olevilla ja valituksen tekijöillä on riittävät mahdollisuudet esittää mielekkäällä tavalla näkemyksensä esiin tuoduista kysymyksistä. Tämä ei kuitenkaan saisi johtaa kohtuuttoman pitkiin menettelyihin.



Tarkistus		36

Ehdotus asetukseksi
Johdanto-osan 28 kappale
	

	Komission teksti
	Tarkistus

	(28)	Ennen päätösehdotuksen hyväksymistä käytävään näkemystenvaihtoon sisältyy avoin vuoropuhelu ja laaja yhteydenpito, jossa valvontaviranomaisten olisi tehtävä kaikkensa päästäkseen konsensukseen tutkinnan etenemisestä. Sitä vastoin asetuksen (EU) 2016/679 60 artiklan 4 kohdan mukaisissa merkityksellisissä ja perustelluissa vastalauseissa ilmaistu erimielisyys, joka saattaisi johtaa kiistanratkaisumenettelyyn valvontaviranomaisten välillä asetuksen (EU) 2016/679 65 artiklan mukaisesti ja viivästyttää toimivaltaisen valvontaviranomaisen lopullisen päätöksen tekemistä, saisi syntyä vain poikkeustapauksessa silloin kun valvontaviranomaiset eivät pääse konsensukseen tai kun se on tarpeen asetuksen (EU) 2016/679 johdonmukaisen tulkinnan varmistamiseksi. Tällaisia vastalauseita olisi käytettävä pidättyväisesti, kun kyse on asetuksen (EU) 2016/679 johdonmukaisesta täytäntöönpanosta, koska merkityksellisten ja perusteltujen vastalauseiden käyttö lykkää ratkaisun löytymistä rekisteröidyn ongelmaan. Koska tutkinnan laajuudesta ja asiaankuuluvista tosiseikoista olisi päätettävä ennen alustavien päätelmien ilmoittamista, osallistuvien valvontaviranomaisten ei pitäisi ottaa näitä seikkoja esille merkityksellisissä ja perustelluissa vastalauseissa. Osallistuvat valvontaviranomaiset voivat kuitenkin ottaa ne esille 9 artiklan 3 kohdan nojalla esittämissään huomautuksissa keskeisten näkökohtien tiivistelmästä ennen kuin alustavista päätelmistä ilmoitetaan tutkinnan kohteena oleville.
	Poistetaan.



Tarkistus		37

Ehdotus asetukseksi
Johdanto-osan 29 kappale
	

	Komission teksti
	Tarkistus

	(29)	Jotta kiistanratkaisumenettely olisi tehokas ja osallistava ja kaikki valvontaviranomaiset voisivat esittää näkemyksensä ja kun otetaan huomioon kiistanratkaisumenettelyn aikarajoitukset, merkityksellisten ja perusteltujen vastalauseiden muodon ja rakenteen olisi täytettävä tietyt vaatimukset. Siksi merkitykselliset ja perustellut vastalauseet olisi rajattava tiettyyn mittaan, niissä olisi selkeästi yksilöitävä, mihin osaan päätösehdotuksessa erimielisyys liittyy, ja vastalauseet olisi muotoiltava riittävän selkeästi, johdonmukaisesti ja täsmällisesti.
	(29)	Jotta kiistanratkaisumenettely olisi tehokas ja osallistava ja kaikki valvontaviranomaiset voisivat esittää näkemyksensä ja kun otetaan huomioon kiistanratkaisumenettelyn aikarajoitukset, merkityksellisten ja perusteltujen vastalauseiden muodon ja rakenteen olisi täytettävä tietyt vaatimukset. Siksi merkityksellisissä ja perustelluissa vastalauseissa olisi selkeästi yksilöitävä, mihin osaan päätösehdotuksessa erimielisyys liittyy, ja vastalauseet olisi muotoiltava riittävän selkeästi, johdonmukaisesti ja täsmällisesti.



Tarkistus		38

Ehdotus asetukseksi
Johdanto-osan 30 kappale
	

	Komission teksti
	Tarkistus

	(30)	Oikeus tutustua hallinnolliseen asiakirja-aineistoon on osa perusoikeuskirjassa vahvistettua oikeutta puolustukseen ja oikeutta hyvään hallintoon. Tutkinnan kohteena oleville olisi annettava oikeus tutustua hallinnolliseen asiakirja-aineistoon, kun niille ilmoitetaan alustavista päätelmistä, ja olisi asetettava määräaika, johon mennessä niiden on annettava kirjallinen vastineensa alustaviin päätelmiin.
	(30)	Oikeutta tutustua tapausta koskevaan yhteiseen asiakirja-aineistoon voidaan tarjota oikeutta hyvään hallintoon koskevan perusoikeuskirjassa vahvistetun oikeuden hengessä. Osapuolille olisi annettava oikeus tutustua tapausta koskevaan yhteiseen asiakirja-aineistoon. Osapuolten oikeutta tutustua tapausta koskevaan yhteiseen asiakirja-aineistoon voidaan rajoittaa osapuolen pyynnöstä oikeudellisesti tunnustettujen oikeuksiensa tai muiden oikeuksien suojaamiseksi tai yleisen edun vuoksi. Tällaisen rajoituksen on oltava oikeasuhteinen suhteessa muiden tunnustettuihin oikeuksiin tai tavoiteltuun yleiseen etuun.



Tarkistus		39

Ehdotus asetukseksi
Johdanto-osan 31 kappale
	

	Komission teksti
	Tarkistus

	(31)	Myöntäessään oikeuksia tutustua hallinnolliseen asiakirja-aineistoon valvontaviranomaisten olisi varmistettava liikesalaisuuksien ja muiden luottamuksellisten tietojen suoja. Muihin luottamuksellisiin tietoihin kuuluvat liikesalaisuuksien ulkopuoliset tiedot, joita voidaan pitää luottamuksellisina siltä osin kuin niiden paljastaminen aiheuttaisi rekisterinpitäjälle, henkilötietojen käsittelijälle tai luonnolliselle henkilölle tuntuvaa haittaa. Valvontaviranomaisten olisi voitava pyytää, että tutkimuksen kohteena olevat, jotka toimittavat tai ovat toimittaneet asiakirjoja tai lausuntoja, yksilöivät luottamukselliset tiedot.
	(31)	Myöntäessään oikeuksia tutustua tapausta koskevaan yhteiseen asiakirja-aineistoon valvontaviranomaisten olisi varmistettava liikesalaisuuksien ja muiden oikeudellisesti suojattujen luottamuksellisten tietojen suoja sekä yleisen edun mukaisten tietojen suoja sovellettavan kansallisen lainsäädännön mukaisesti. Muihin luottamuksellisiin tietoihin kuuluvat liikesalaisuuksien ulkopuoliset tiedot, joita voidaan pitää luottamuksellisina siltä osin kuin niiden paljastaminen aiheuttaisi rekisterinpitäjälle, henkilötietojen käsittelijälle tai luonnolliselle henkilölle tai oikeushenkilölle tuntuvaa haittaa. Valvontaviranomaisten olisi voitava pyytää, että tutkinnan kohteena olevat, jotka toimittavat tai ovat toimittaneet asiakirjoja tai lausuntoja, yksilöivät luottamukselliset tiedot ja toimittavat ei-luottamuksellisen version.



Tarkistus		40

Ehdotus asetukseksi
Johdanto-osan 33 kappale
	

	Komission teksti
	Tarkistus

	(33)	Kun johtava valvontaviranomainen saattaa asian asetuksen (EU) 2016/679 65 artiklassa tarkoitettuun kiistanratkaisumenettelyyn, sen olisi toimitettava tietosuojaneuvostolle kaikki tarvittavat tiedot, jotta tämä voi arvioida merkityksellisten ja perusteltujen vastalauseiden hyväksyttävyyttä ja tehdä päätöksen asetuksen (EU) 2016/679 65 artiklan 1 kohdan a alakohdan nojalla. Kun tietosuojaneuvosto on saanut kaikki 23 artiklassa luetellut tarvittavat asiakirjat, tietosuojaneuvoston puheenjohtajan olisi rekisteröitävä asian ottaminen käsiteltäväksi asetuksen (EU) 2016/679 65 artiklan 2 kohdassa tarkoitetulla tavalla.
	(33)	Kun johtava valvontaviranomainen saattaa asian asetuksen (EU) 2016/679 65 artiklassa tarkoitettuun kiistanratkaisumenettelyyn, sen olisi toimitettava tietosuojaneuvostolle kaikki tarvittavat tiedot, jotta tämä voi arvioida merkityksellisten ja perusteltujen vastalauseiden hyväksyttävyyttä ja tehdä päätöksen asetuksen (EU) 2016/679 65 artiklan 1 kohdan a alakohdan nojalla. Kun tietosuojaneuvosto on saanut kaikki tarvittavat asiakirjat, tietosuojaneuvoston olisi rekisteröitävä asian ottaminen käsiteltäväksi asetuksen (EU) 2016/679 65 artiklan 2 kohdan mukaisesti.



Tarkistus		41

Ehdotus asetukseksi
Johdanto-osan 34 kappale
	

	Komission teksti
	Tarkistus

	(34)	Asetuksen (EU) 2016/679 65 artiklan 1 kohdan a alakohdan nojalla tehtävän, tietosuojaneuvoston sitovan päätöksen olisi koskettava yksinomaan asioita, jotka johtivat kiistanratkaisumenettelyyn, ja se olisi laadittava siten, että johtava valvontaviranomainen voi tehdä lopullisen päätöksensä tietosuojaneuvoston päätöksen pohjalta säilyttäen silti harkintavaltansa.
	(34)	Asetuksen (EU) 2016/679 65 artiklan 1 kohdan a alakohdan nojalla tehtävän, tietosuojaneuvoston sitovan päätöksen olisi koskettava yksinomaan asioita, jotka johtivat kiistanratkaisumenettelyyn, ja se olisi laadittava selkeällä ja täsmällisellä kielellä siten, että johtava valvontaviranomainen voi tehdä lopullisen päätöksensä tietosuojaneuvoston päätöksen pohjalta.



Tarkistus		42

Ehdotus asetukseksi
Johdanto-osan 36 kappale
	

	Komission teksti
	Tarkistus

	(36)	Asetuksen (EU) 2016/679 66 artiklan 2 kohdan mukaisten tietosuojaneuvoston kiireellisten lausuntojen ja kiireellisten sitovien päätösten hyväksymismenettelyn sujuvoittamiseksi on tarpeen täsmentää menettelysäännöt, jotka koskevat kiireelliseen lausuntoon tai kiireelliseen sitovaan päätökseen liittyvän pyynnön ajankohtaa, tietosuojaneuvostolle toimitettavia asiakirjoja, joihin sen olisi perustettava päätöksensä, ja sitä, kenelle tietosuojaneuvoston lausunto tai päätös olisi osoitettava, sekä tietosuojaneuvoston lausunnon tai päätöksen seurauksia.
	(36)	Asetuksen (EU) 2016/679 66 artiklan 2 kohdan mukaisten tietosuojaneuvoston kiireellisten lausuntojen ja kiireellisten sitovien päätösten hyväksymismenettelyn sujuvoittamiseksi on tarpeen täsmentää menettelysäännöt, jotka koskevat kiireelliseen lausuntoon tai kiireelliseen sitovaan päätökseen liittyvän pyynnön ajankohtaa, tietosuojaneuvostolle toimitettavia asiakirjoja, joihin sen olisi perustettava päätöksensä, ja sitä, kenelle tietosuojaneuvoston lausunto tai päätös olisi osoitettava, sekä tietosuojaneuvoston lausunnon tai päätöksen seurauksia. Asetuksen (EU) 2016/679 66 artiklan 1 kohdan mukaisiin väliaikaisiin toimenpiteisiin olisi sisällyttävä kaikki kyseisen asetuksen 58 artiklan nojalla valvontaviranomaisten toimivaltaan kuuluvat mahdolliset toimenpiteet.



Tarkistus		43

Ehdotus asetukseksi
Johdanto-osan 36 a kappale (uusi)
	

	Komission teksti
	Tarkistus

	
	(36 a)	Tietosuojaneuvoston olisi voitava pyytää valvontaviranomaisilta kaikki lisätiedot, jotka se tarvitsee tehdäkseen sitovan päätöksen.



Tarkistus		44

Ehdotus asetukseksi
Johdanto-osan 36 b kappale (uusi)
	

	Komission teksti
	Tarkistus

	
	(36 b)	Valituksen tekijällä olisi oltava oikeus oikeussuojakeinoihin siinä tapauksessa, että valvontaviranomainen ei käytä valtuuksiaan tai ei muutoin toteuta asetuksessa (EU) 2016/679 edellytettyjä tarpeellisia toimia. Lisäksi osapuolilla olisi oltava oikeus ryhtyä toimiin johtavaa valvontaviranomaista vastaan, jos menettelyjä ei ole toteutettu tai ne ovat liian pitkiä. Jotta voidaan varmistaa, että täytäntöönpanossa ei ole puutteita, tapauksen osapuolilla ja asetuksen (EU) 2016/679 80 artiklan 1 kohdan mukaisilla järjestöillä olisi oltava valtuudet käyttää yleisen edun mukaista oikeussuojakeinoa, jos valvontaviranomainen ei noudata tietosuojaneuvoston päätöstä ja jos ne katsovat, että asetuksen (EU) 2016/679 mukaisia rekisteröidyn oikeuksia on loukattu käsittelyssä.



Tarkistus		45

Ehdotus asetukseksi
Johdanto-osan 38 kappale
	

	Komission teksti
	Tarkistus

	(38)	Euroopan tietosuojavaltuutettua ja Euroopan tietosuojaneuvostoa on kuultu asetuksen (EU) 2018/1725 42 artiklan 2 kohdan mukaisesti, ja ne ovat antaneet yhteisen lausunnon [ ],
	(38)	Euroopan tietosuojavaltuutettua ja Euroopan tietosuojaneuvostoa on kuultu asetuksen (EU) 2018/1725 42 artiklan 2 kohdan mukaisesti, ja ne ovat antaneet yhteisen lausunnon 19 päivänä syyskuuta 2023,



Tarkistus		46

Ehdotus asetukseksi
1 a jakso (uusi)
	

	Komission teksti
	Tarkistus

	
	1 a jakso

	
	Kohde, soveltamisala ja määritelmät



Tarkistus		47

Ehdotus asetukseksi
1 artikla – otsikko
	

	Komission teksti
	Tarkistus

	1 artikla
	1 artikla

	Kohde
	Kohde ja soveltamisala



Tarkistus		48

Ehdotus asetukseksi
1 artikla – 1 kohta
	

	Komission teksti
	Tarkistus

	Tässä asetuksessa vahvistetaan valvontaviranomaisten menettelysäännöt valitusten käsittelylle ja tutkinnalle valituksiin perustuvissa tapauksissa ja viran puolesta käynnistettävissä tapauksissa asetuksen (EU) 2016/679 rajat ylittävässä täytäntöönpanossa.
	Tässä asetuksessa vahvistetaan valvontaviranomaisten menettelysäännöt valitusten käsittelylle ja tutkinnalle valituksiin perustuvissa tapauksissa ja viran puolesta käynnistettävissä tapauksissa, joissa on mukana useamman kuin yhden jäsenvaltion valvontaviranomaisia, sekä menettelysäännöt, jotka koskevat niihin liittyviä oikeussuojakeinoja.



Tarkistus		49

Ehdotus asetukseksi
1 artikla – 1 a kohta (uusi)
	

	Komission teksti
	Tarkistus

	
	Tämän asetuksen 26 b artiklaa sovelletaan myös yksittäisen jäsenvaltion valvontaviranomaisen käsittelemiin tapauksiin asetuksen (EU) 2016/679 56 artiklan 2 kohdan mukaisesti.



Tarkistus		50

Ehdotus asetukseksi
2 artikla – 2 kohta – 1 alakohta
	

	Komission teksti
	Tarkistus

	1.	’tutkinnan kohteena olevilla’ rekisterinpitäjiä ja/tai henkilötietojen käsittelijöitä, joita rajat ylittävään henkilötietojen käsittelyyn liittyvä asetuksen (EU) 2016/679 väitetyn rikkomisen tutkinta koskee;
	1.	’tutkinnan kohteena olevalla’ rekisterinpitäjiä ja/tai henkilötietojen käsittelijöitä, joista on tehty valitus tai joita asetuksen (EU) 2016/679 väitetyn rikkomisen tutkinta koskee, sekä heidän edustajiaan;



Tarkistus		51

Ehdotus asetukseksi
2 artikla – 2 kohta – 1 a alakohta (uusi)
	

	Komission teksti
	Tarkistus

	
	1 a)	’valituksen tekijällä’ rekisteröityä tai voittoa tavoittelematonta elintä, järjestöä tai yhdistystä, joka on tehnyt valituksen asetuksen (EU) 2016/679 77 artiklan nojalla ja jota siksi pidetään menettelyn osapuolena;



Tarkistus		52

Ehdotus asetukseksi
2 artikla – 2 kohta – 1 b alakohta (uusi)
	

	Komission teksti
	Tarkistus

	
	1 b)	’osapuolella’ tutkinnan kohteena olevia tai valituksen tekijöitä ja menettelyssä mahdollisesti mukana olevia kolmansia osapuolia kansallisen lainsäädännön mukaisesti;



Tarkistus		53

Ehdotus asetukseksi
2 artikla – 2 kohta – 1 c alakohta (uusi)
	

	Komission teksti
	Tarkistus

	
	1 c)	’kansallisella prosessioikeudella’ jäsenvaltion lakeja, asetuksia ja hallinnollisia määräyksiä, joilla säännellään valvontaviranomaisen toteuttamaa menettelyä;



Tarkistus		54

Ehdotus asetukseksi
2 artikla – 2 kohta – 1 d alakohta (uusi)
	

	Komission teksti
	Tarkistus

	
	1 d)	’valitusmenettelyllä’ menettelyä, jossa asetuksen (EU) 2016/679 77 artiklan mukaisen valituksen tulos määritellään;



Tarkistus		55

Ehdotus asetukseksi
2 artikla – 2 kohta – 1 e alakohta (uusi)
	

	Komission teksti
	Tarkistus

	
	1 e)	’viran puolesta toteutettavalla menettelyllä’ asetuksen (EU) 2016/679 57 artiklan 1 kohdan a alakohdan nojalla valvontaviranomaisen aloitteesta aloitettua luonnollisten henkilöiden tai oikeushenkilöiden, viranomaisten, laitosten tai muiden elinten toimintaa koskevaa tutkintaa;



Tarkistus		56

Ehdotus asetukseksi
2 artikla – 2 kohta – 1 f alakohta (uusi)
	

	Komission teksti
	Tarkistus

	
	1 f)	’tapausta koskevalla yhteisellä asiakirja-aineistolla’ johtavan valvontaviranomaisen hallinnoimaa kaikkia tämän asetuksen soveltamisalaan kuuluvia tapauksia varten laadittua sähköistä asiakirja-aineistoa, johon tallennetaan kaikki tapaukseen liittyvät tiedot, erityisesti asiakirjat, huomautukset, muistiot ja muut tiedot, joihin osallistuvilla valvontaviranomaisilla ja asian osapuolilla on etäkäyttöoikeus;



Tarkistus		57

Ehdotus asetukseksi
2 artikla – 2 kohta – 1 g alakohta (uusi)
	

	Komission teksti
	Tarkistus

	
	1 g)	’valituksen vastaanottavalla viranomaisella’ valvontaviranomaista, jolle valitus on tehty asetuksen (EU) 2016/679 4 artiklan 22 kohdan c alakohdan mukaisesti;



Tarkistus		58

Ehdotus asetukseksi
2 artikla – 2 kohta – 2 alakohta
	

	Komission teksti
	Tarkistus

	2.	’keskeisten näkökohtien tiivistelmällä’ yhteenvetoa, jonka johtava valvontaviranomainen toimittaa osallistuville valvontaviranomaisille ja jossa yksilöidään tärkeimmät merkitykselliset tosiseikat ja johtavan valvontaviranomaisen näkemykset asiassa;
	2.	’keskeisten näkökohtien tiivistelmällä’ yhteenvetoa, jonka johtava valvontaviranomainen toimittaa osallistuville valvontaviranomaisille ja jossa yksilöidään tärkeimmät merkitykselliset tutkinnan alustavaan soveltamisalaan kuuluvat tosiseikkoja koskevat ja oikeudelliset kysymykset ja johtavan valvontaviranomaisen tosiasialliset ja oikeudelliset näkemykset asiassa;



Tarkistus		59

Ehdotus asetukseksi
2 artikla – 2 kohta – 3 alakohta
	

	Komission teksti
	Tarkistus

	3.	’alustavilla päätelmillä’ johtavan valvontaviranomaisen tutkimuksen kohteena oleville toimittamaa asiakirjaa, jossa esitetään väitteet, merkitykselliset tosiseikat, asiaa tukeva näyttö, oikeudellinen analyysi ja tarvittaessa ehdotetut korjaavat toimenpiteet;
	3.	’alustavilla päätelmillä’ johtavan valvontaviranomaisen osapuolille toimittamaa asiakirjaa, jossa esitetään väitteet, merkitykselliset tosiseikat, asiaa tukeva näyttö, oikeudellinen analyysi ja tarvittaessa ehdotetut korjaavat toimenpiteet;



Tarkistus		60

Ehdotus asetukseksi
2 artikla – 2 kohta – 4 a alakohta (uusi)
	

	Komission teksti
	Tarkistus

	
	4 a.	’asiakirjan luottamuksellisella versiolla’ asiakirjaa, joka sisältää luottamuksellisia tai arkaluonteisia tietoja, jotka voivat sovellettavien unionin tai kansallisten säädösten ja tietosuojasääntöjen nojalla kuulua lakisääteisen salassapitovelvollisuuden piiriin;



Tarkistus		61

Ehdotus asetukseksi
2 artikla – 2 kohta – 4 b alakohta (uusi)
	

	Komission teksti
	Tarkistus

	
	4 b.	’asiakirjan ei-luottamuksellisella versiolla’ asiakirjan versiota, josta on poistettu luottamukselliset tai arkaluonteiset tiedot ja joka voidaan toimittaa valituksen tekijälle rikkomatta unionin tai kansallisia säädöksiä tai tietosuojasääntöjä.


Tarkistus		62

Ehdotus asetukseksi
1 b jakso (uusi) – otsikko
	

	Komission teksti
	Tarkistus

	
	1 b jakso

	
	Menettelysäännöt



Tarkistus		63

Ehdotus asetukseksi
2 a artikla (uusi)
	

	Komission teksti
	Tarkistus

	
	2 a artikla

	
	Sovellettava prosessioikeus

	
	1.	Valvontaviranomaisen soveltamassa prosessioikeudessa, jos se ei ole ristiriidassa tämän asetuksen kanssa, on tämän asetuksen lisäksi säänneltävä kaikkia kyseisen valvontaviranomaisen ja osapuolten, joiden asiaa se käsittelee, välisiä suoria vuorovaikutussuhteita. Tämä asetus ei estä jäsenvaltioita täsmentämästä menettelykysymyksiä, joita ei säännellä tällä asetuksella tai asetuksella (EU) 2016/679.

	
	2.	Tällä asetuksella ja asetuksella (EU) 2016/679 säännellään tämän asetuksen soveltamisalaan kuuluvien eri jäsenvaltioiden valvontaviranomaisten välistä vuorovaikutusta.

	
	3.	Valituksen tekijällä on oikeus olla yhteydessä yksinomaan siihen valvontaviranomaiseen, jolle asetuksen (EU) 2016/679 77 artiklan mukainen valitus on tehty.



Tarkistus		64

Ehdotus asetukseksi
2 b artikla (uusi)
	

	Komission teksti
	Tarkistus

	
	2 b artikla

	
	Yhteiset menettelyvaatimukset

	
	1.	Rajoittamatta kansallisen prosessioikeuden mukaisia lisäoikeuksia kullakin menettelyn osapuolella on oltava vähintään seuraavat oikeudet:

	
	a)	heidän tapauksensa käsitellään puolueettomasti ja oikeudenmukaisesti ja heitä kohdellaan tasapuolisesti, vaikka he olisivat eri lainkäyttöalueiden eri valvontaviranomaisten käsiteltävänä (”oikeudenmukainen menettely”);

	
	b)	heitä kuullaan ennen sellaisten toimenpiteiden toteuttamista, jotka vaikuttaisivat haitallisesti heihin, myös ennen valituksen pysyttämistä tai hylkäämistä kokonaan tai osittain koskevan päätöksen tekemistä (”oikeus tulla kuulluksi”);

	
	c)	heillä on oikeus tutustua tapausta koskevaan yhteiseen asiakirja-aineistoon, lukuun ottamatta valvontaviranomaisen sisäisiä käsittelyjä tai kyseisten viranomaisten välisiä käsittelyjä (”menettelyn avoimuus”).

	
	2.	Johtavan valvontaviranomaisen on tiedotettava osapuolille ja kuultava niitä menettelyn asianmukaisissa vaiheissa, jotta he voivat tehokkaasti ilmaista näkemyksensä kaikista johtavan valvontaviranomaisen tekemistä tosiseikkoja koskevista havainnoista ja oikeudellisista päätelmistä.

	
	3.	Tapausta koskevaan yhteiseen asiakirja-aineistoon on sisällyttävä kaikki tutkinnan kohteena olevia vastaan ja niiden puolesta puhuvat todisteet, mukaan lukien asiakirjat ja muut todisteet, jotka tutkinnan kohteena olevat ovat esittäneet.

	
	4.	Valvontaviranomainen voi rajoittaa 1 kohdan c alakohdassa tarkoitettuja oikeuksia osapuolen pyynnöstä oikeudellisesti tunnustettujen oikeuksiensa suojaamiseksi tai muiden oikeuksien suojaamiseksi tai kun se on yleisen edun mukaista tai tarpeen käyttöturvallisuuden ja kyberturvallisuuden suojelemiseksi. Tällaisten rajoitusten on oltava 2 a artiklan 1 kohdan nojalla valvontaviranomaisen ja rajoitetun tiedon vastaanottavan osapuolen väliseen suoraan vuorovaikutukseen sovellettavan kansallisen prosessioikeuden mukaisia ja oikeasuhteisia muiden tunnustettuihin oikeuksiin nähden tai tavoitellun yleisen edun mukaisia. Luottamuksellisuutta vaativan osapuolen on toimitettava luottamuksellinen versio kaikista tiedoista sekä ehdotettu ei-luottamuksellinen versio.

	
	5.	Valvontaviranomainen, joka tekee päätöksen 4 kohdan ensimmäisen virkkeen mukaisesti, määrittää osapuolen toimittamien asiakirjojen ei-luottamuksellisen version soveltaen ainoastaan ehdottoman oikeasuhteisia toimenpiteitä, kuten asiakirjojen tiettyjen osien poistamista.

	
	6.	Osallistuvilla valvontaviranomaisilla on aina oltava pääsy kaikkien asiakirjojen luottamukselliseen versioon, ja ne voivat vastustaa poistoja, jotka eivät ole täysin oikeasuhteisia. Edellä olevan 4 kohdan ensimmäisen virkkeen mukaisten valvontaviranomaisten on välittömästi ilmoitettava osapuolille, että tietoja jätetään ilmoittamatta. Johtavan valvontaviranomaisen on pidettävä kirjaa kustakin tapausta koskevan yhteisen asiakirja-aineiston käytöstä.

	
	7.	Menettelyjen tehokkuuden varmistamiseksi valvontaviranomaisten on rajoitettava osapuolten toimittamien asiakirjojen pituus enintään 50 sivuun. Kyseisten viranomaisten on asetettava kohtuullinen ja asianmukainen määräaika, joka on vähintään kolme viikkoa ja enintään kuusi viikkoa, paitsi jos poikkeukselliset olosuhteet edellyttävät kohtuullista pidennystä. Johtavalla valvontaviranomaisella ei ole velvollisuutta ottaa huomioon kyseisen määräajan päättymisen jälkeen saatuja kirjallisia näkemyksiä.

	
	8.	Johtava valvontaviranomainen voi yhdistää ja erottaa tapauksia kansallisen prosessioikeuden mukaisesti, sikäli kuin tämä ei heikennä osapuolten oikeuksia.



Tarkistus		65

Ehdotus asetukseksi
2 c artikla (uusi)
	

	Komission teksti
	Tarkistus

	
	2 c artikla

	
	Valvontaviranomaisten välinen yhteistyö

	
	1.	Johtavan valvontaviranomaisen on jäsenneltävä, koordinoitava ja hallinnoitava tapausta tehokkaasti ja tarkoituksenmukaisesti asetuksen (EU) 2016/679, tämän asetuksen ja mahdollisen sovellettavan kansallisen prosessioikeuden mukaisesti.

	
	2.	Mikä tahansa valvontaviranomainen voi ilmoittaa, että asia koskee sitä, ja esittää syyt siihen, miksi se täyttää asetuksen (EU) 2016/679 4 artiklan 22 kohdan mukaisen osallistuvan valvontaviranomaisen määritelmän. Johtavan valvontaviranomaisen on pidettävä kunkin tapauksen osalta luetteloa osallistuvista valvontaviranomaisista tapausta koskevassa yhteisessä asiakirja-aineistossa.

	
	Jos johtava valvontaviranomainen katsoo, että valvontaviranomainen, joka on antanut ilmoituksen siitä, että tapaus koskee sitä tämän kohdan mukaisesti, ei täytä osallistuvan valvontaviranomaisen määritelmää, sen on ilmoitettava arvioinnistaan kyseiselle viranomaiselle. Valvontaviranomaisen, joka on ilmoittanut asian koskevan sitä, on viikon kuluessa arvioinnin vastaanottamisesta joko peruutettava ilmoituksensa tai esitettävä perusteltu lausunto, jossa se esittää syyt, joiden vuoksi se pitää johtavan valvontaviranomaisen arviointia virheellisenä. Jos johtavan valvontaviranomaisen ja itsensä osallistuvaksi valvontaviranomaiseksi ilmoittaneen valvontaviranomaisen toisistaan poikkeavia arviointeja ei voida ratkaista eri tavalla, johtavan valvontaviranomaisen on pyydettävä tietosuojaneuvostoa päättämään asia 26 a artiklan mukaisesti.

	
	3.	Osallistuvan valvontaviranomaisen, joka saa tapauksen olennaiset tiedot, on toimitettava ne johtavalle valvontaviranomaiselle viipymättä, kuitenkin viimeistään viikon kuluttua siitä päivästä, jona se on saanut kyseiset tiedot.

	
	4.	Jos eriäviä näkemyksiä ei voida ratkaista tai jos toinen valvontaviranomainen ei toimi, valvontaviranomaisten on käytettävä tämän asetuksen ja asetuksen (EU) 2016/679 VII luvun mukaisia tällaisten tilanteiden ratkaisemiseen tarkoitettuja valtuuksia.

	
	5.	Kaikki valvontaviranomaisten kirjalliset asiakirjat on toimitettava sähköisesti ja tiiviisti esitetyssä, läpinäkyvässä, helposti ymmärrettävässä ja saatavilla olevassa muodossa selkeällä ja yksinkertaisella kielellä.



Tarkistus		66

Ehdotus asetukseksi
2 d artikla (uusi)
	

	Komission teksti
	Tarkistus

	
	2 d artikla

	
	Kielten ja käännösten käyttö

	
	1.	Tietosuojaneuvosto määrittää yhden kielen, joka kaikkien valvontaviranomaisten on hyväksyttävä viranomaisten yhteistyössä, jäljempänä ’yhteistyökieli’.

	
	2.	Kun valvontaviranomainen jakaa olennaisia tietoja toisen valvontaviranomaisen kanssa, sen on toimitettava käännös yhteistyökielelle tai muulle kielelle, jonka vastaanottava valvontaviranomainen hyväksyy.

	
	3.	Johtavan valvontaviranomaisen on toimitettava asiakirjat tapausta koskevaan yhteiseen asiakirja-aineistoon alkuperäisellä kielellä ja toimitettava käännökset yhteistyökielelle.

	
	4.	Valvontaviranomaisten on toimitettava osapuolten kanssa käydyssä suorassa vuorovaikutuksessa tiedot alkuperäisellä kielellä ja tarvittaessa joko käännös kansallisen prosessioikeuden kielelle tai jollekin muulle kielelle, jota osapuoli ymmärtää tai käyttää tavanomaisessa ulkoisessa viestinnässään.

	
	5.	Valvontaviranomainen voi toimittaa konekäännöksiä, jos se toteaa, että konekäännös ei poikkea olennaisesti alkuperäisestä.

	
	6.	Kun valvontaviranomaista vastaan käytetään oikeussuojakeinoa, valvontaviranomaisen on toimitettava tapausta koskeva yhteinen asiakirja-aineisto ja muut olennaiset tiedot jäsenvaltion oikeuslaitoksen hyväksymällä kielellä.



Tarkistus		67

Ehdotus asetukseksi
3 artikla – 1 kohta
	

	Komission teksti
	Tarkistus

	1.	Asetukseen (EU) 2016/679 perustuvassa, rajat ylittävään henkilötietojen käsittelyyn liittyvässä valituksessa on annettava tämän asetuksen liitteessä esitetyssä lomakkeessa vaaditut tiedot. Valituksen käsiteltäväksi ottamista varten ei saa edellyttää mitään muita tietoja.
	1.	Asetukseen (EU) 2016/679 perustuvassa valituksessa on annettava tämän asetuksen liitteessä esitetyssä mallissa vaaditut tiedot.

	
	Valituksen käsiteltäväksi ottamista varten ei saa edellyttää mitään muita tietoja. Tiedot voidaan toimittaa millä tahansa viranomaisen hyväksymällä tavalla, myös käyttämättä mallia.



Tarkistus		68

Ehdotus asetukseksi
3 artikla – 1 a kohta (uusi)
	

	Komission teksti
	Tarkistus

	
	1 a.	Valituksen tekijää ei saa vaatia ottamaan yhteyttä tutkinnan kohteena olevaan ennen valituksen tekemistä. Jos valituksen tekijä oli yhteydessä tutkinnan kohteena olevaan ennen samaa asiaa koskevan valituksen tekemistä, hänen on toimitettava kyseiseen yhteydenottoon liittyvä tiedonanto liitteen mukaisesti.



Tarkistus		69

Ehdotus asetukseksi
3 artikla – 1 b kohta (uusi)
	

	Komission teksti
	Tarkistus

	
	1 b.	Valvontaviranomaisen, jolle valitus on tehty, on kahden viikon kuluessa annettava saantitodistus valituksen vastaanottamisesta ja tutkittavaksi ottamisesta, ja jos valitus ei täytä 1 kohdan mukaisia vaatimuksia, jätettävä valitus tutkimatta ja ilmoitettava valituksen tekijälle, mitä tietoja puuttuu.



Tarkistus		70

Ehdotus asetukseksi
3 artiklan 1 c kohta (uusi)
	

	Komission teksti
	Tarkistus

	
	1 c.	Valvontaviranomaisen on annettava valitukselle tapausnumero ja toimitettava nämä tiedot valituksen tekijälle. Tämä ei vaikuta valituksen tutkittavaksi ottamisen arviointiin 2 kohdan c alakohdan i alakohdan mukaisesti.



Tarkistus		71

Ehdotus asetukseksi
3 artikla – 2 kohta
	

	Komission teksti
	Tarkistus

	2.	Valvontaviranomaisen, jolle valitus on tehty, on määriteltävä, liittyykö valitus rajat ylittävään käsittelyyn.
	2.	Valvontaviranomaisen, jolle valitus on tehty, on kolmen viikon kuluessa valituksen hyväksymisestä tutkittavaksi 1 b kohdan mukaisesti



Tarkistus		72

Ehdotus asetukseksi
3 artikla – 2 kohta – a alakohta (uusi)
	

	Komission teksti
	Tarkistus

	
	a)	määritettävä alustavalla päätelmällä, liittyykö valitus valituksen tekijän henkilötietojen rajat ylittävään käsittelyyn, ja otettava huomioon ainakin seuraavat:

	
	i) asianomainen rekisterinpitäjä tai henkilötietojen käsittelijä kyseisen käsittelyn osalta;

	
	ii) rekisterinpitäjän tai henkilötietojen käsittelijän toimipaikkojen määrä EU:ssa;

	
	iii) päätoimipaikan sijainti;

	
	iv) toimipaikkojen toiminta useammassa kuin yhdessä jäsenvaltiossa;

	
	v) merkittävä tai todennäköisesti merkittävä vaikutus rekisteröityihin useammassa kuin yhdessä jäsenvaltiossa.



Tarkistus		73

Ehdotus asetukseksi
3 artikla – 2 kohta – b alakohta (uusi)
	

	Komission teksti
	Tarkistus

	
	b)	määritettävä, mikä valvontaviranomainen on asetuksen (EU) 2016/679 56 artiklan 1 kohdan mukaisesti oletettu johtava valvontaviranomainen ja onko tapaus luonteeltaan paikallinen asetuksen (EU) 2016/679 56 artiklan 2 kohdan mukaisesti;



Tarkistus		74

Ehdotus asetukseksi
3 artikla – 2 kohta – c alakohta (uusi)
	

	Komission teksti
	Tarkistus

	
	c)	ryhdyttävä johonkin seuraavista toimista:

	
	i)	välitettävä valitus oletetulle johtavalle valvontaviranomaiselle asetuksen (EU) 2016/679 56 artiklan 1 kohdan mukaisesti ja ilmoitettava siitä valituksen tekijälle. Sen valvontaviranomaisen, jolle valitus on tehty, tekemä arviointi valituksen käsiteltäväksi ottamisesta sitoo johtavaa valvontaviranomaista; tai

	
	ii)	käsiteltävä valitus asetuksen (EU) 2016/679 56 artiklan 2 kohdan mukaisesti.



Tarkistus		75

Ehdotus asetukseksi
3 artikla – 2 a kohta (uusi)
	

	Komission teksti
	Tarkistus

	
	2 a.	Johtavan valvontaviranomaisen on toimitettava valitus välittömästi tutkinnan kohteena olevalle ja pyydettävä vastausta ilman aiheetonta viivytystä, kuitenkin viimeistään kolmen viikon kuluttua päivästä, jona johtava valvontaviranomainen on ilmoittanut siitä tutkinnan kohteena olevalle. Monimutkaisissa tapauksissa ja jos tutkinnan kohteena oleva sitä pyytää ja perustelee pyynnön asianmukaisesti, johtava valvontaviranomainen voi pidentää vastausaikaa vielä kolmella viikolla.



Tarkistus		76

Ehdotus asetukseksi
3 artikla – 2 b kohta (uusi)
	

	Komission teksti
	Tarkistus

	
	2 b.	Osapuolten tai oletetun johtavan valvontaviranomaisen on esitettävä mahdolliset oletetun johtavan valvontaviranomaisen toimivaltaa tai asetuksen (EU) 2016/679 56 artiklan 2 kohdan mukaisen valituksen käsittelyä koskevat vastalauseet kolmen viikon kuluessa siitä, kun ne ovat saaneet tiedon toimesta, johon on ryhdytty 3 artiklan 2 kohdan c alakohdan mukaisesti.



Tarkistus		77

Ehdotus asetukseksi
3 artikla – 2 c kohta (uusi)
	

	Komission teksti
	Tarkistus

	
	2 c.	Jos 2 b kohdan mukainen vastalause esitetään, valvontaviranomainen, jolle valitus on tehty, voi peruuttaa valituksen siirtämisen ja joko ottaa sen oman toimivaltansa piiriin asetuksen (EU) 2016/679 55 tai 56 artiklan nojalla tai siirtää sen oletetulle johtavalle valvontaviranomaiselle kahden viikon kuluessa. Jos mitään näistä toimista ei toteuteta tai jos osallistuvien valvontaviranomaisten eriäviä arviointeja ei voida ratkaista muulla tavoin, valvontaviranomaisen, jolle valitus on tehty, on pyydettävä tietosuojaneuvostoa päättämään asiasta 26 a artiklan mukaisesti. Sen on annattava tietosuojaneuvostolle kuvaus asiaankuuluvista käsittelytoimista, kuvaus yrityksen organisaatiosta ja kuvaus siitä, missä päätökset tehdään.



Tarkistus		78

Ehdotus asetukseksi
3 artikla – 3 kohta
	

	Komission teksti
	Tarkistus

	3.	Valvontaviranomaisen, jolle valitus on tehty, on selvitettävä lomakkeessa esitettyjen tietojen täydellisyys kuukauden kuluessa.
	Poistetaan.



Tarkistus		79

Ehdotus asetukseksi
3 artikla – 4 kohta
	

	Komission teksti
	Tarkistus

	4.	Arvioituaan lomakkeessa esitettyjen tietojen täydellisyyden valvontaviranomaisen, jolle valitus on tehty, on toimitettava valitus johtavalle valvontaviranomaiselle.
	Poistetaan.



Tarkistus		80

Ehdotus asetukseksi
3 artikla – 5 kohta
	

	Komission teksti
	Tarkistus

	5.	Jos valituksen tekijä vetoaa luottamuksellisuuteen valituksen tekemisen yhteydessä, valituksen tekijän on toimitettava myös ei-luottamuksellinen versio valituksesta.
	Poistetaan.



Tarkistus		81

Ehdotus asetukseksi
3 artikla – 6 kohta
	

	Komission teksti
	Tarkistus

	6.	Valvontaviranomaisen, jolle valitus on tehty, on viikon kuluessa annettava saantitodistus valituksen vastaanottamisesta. Tämä saantitodistus ei rajoita päätöstä siitä, otetaanko valitus 3 kohdan mukaisesti käsiteltäväksi.
	Poistetaan.


Tarkistus		82

Ehdotus asetukseksi
II luku – Otsikko
	

	Komission teksti
	Tarkistus

	II	Valitusten esittäminen ja käsittely
	II	Valitukset ja viran puolesta toteutettavat menettelyt


(Otsikko ”II luku” sijoitetaan 3 artiklan jälkeen ja sen otsikkoa muutetaan.)

Tarkistus		83

Ehdotus asetukseksi
4 artikla – otsikko
	

	Komission teksti
	Tarkistus

	Valitusten tutkinta
	Valitusten käsittely



Tarkistus		84

Ehdotus asetukseksi
4 artikla – 1 kohta – johdantokappale
	

	Komission teksti
	Tarkistus

	Arvioidessaan valituksen edellyttämän tutkinnan laajuutta valvontaviranomaisen on otettava huomioon kaikki merkitykselliset olosuhteet, mukaan lukien kaikki seuraavat:
	1.	Arvioidessaan valituksen edellyttämän tutkinnan laajuutta johtavan valvontaviranomaisen on pyrittävä varmistamaan seuraavat:



Tarkistus		85

Ehdotus asetukseksi
4 artikla – 1 kohta – a alakohta
	

	Komission teksti
	Tarkistus

	a)	se, miten kiireellisesti valituksen tekijälle on kyettävä tarjoamaan tehokas ja nopea ratkaisu asiassa;
	a)	tehokkaan ja nopean ratkaisun tarjoaminen valituksen tekijälle;



Tarkistus		86

Ehdotus asetukseksi
4 artikla – 1 kohta – b alakohta
	

	Komission teksti
	Tarkistus

	b)	väitetyn rikkomisen vakavuus;
	b)	kaikkien niiden tosiseikkojen ja oikeudellisten seikkojen tutkinta, joita tarvitaan päättämiseen valituksesta yhdessä ja päätöksen tekemiseen asetuksen (EU) 2016/679 60 artiklan 7, 8 ja 9 kohdan mukaisesti;



Tarkistus		87

Ehdotus asetukseksi
4 artikla – 1 kohta – c alakohta
	

	Komission teksti
	Tarkistus

	c)	väitetyn rikkomisen järjestelmällinen tai toistuva luonne.
	c)	asetuksen (EU) 2016/679 tehokkaan täytäntöönpanon edellyttämien muiden seikkojen tutkinta, mukaan lukien asetuksen (EU) 2016/679 58 artiklan 2 kohdan, 83 artiklan tai 84 artiklan mukaisten valtuuksien käyttäminen viran puolesta, erityisesti järjestelmällisten tai toistuvien rikkomisten tapauksessa.



Tarkistus		88

Ehdotus asetukseksi
4 artikla – 1 a kohta (uusi)
	

	Komission teksti
	Tarkistus

	
	1 a.	Valituksen käsittelyn on aina johdettava oikeudellisesti sitovaan päätökseen, johon voidaan soveltaa asetuksen (EU) 2016/679 78 artiklan mukaisia tehokkaita oikeussuojakeinoja.



Tarkistus		89

Ehdotus asetukseksi
4 artikla – 1 b kohta (uusi)
	

	Komission teksti
	Tarkistus

	
	1 b.	Johtavan valvontaviranomaisen on toimitettava päätösehdotus asetuksen (EU) 2016/679 60 artiklan 3 kohdan mukaisesti viipymättä ja viimeistään yhdeksän kuukauden kuluttua valituksen vastaanottamisesta.

	
	Tätä määräaikaa voidaan poikkeuksellisesti pidentää

	
	a)	kahdeksalla viikolla, kun esitetään 9 artiklan 3 kohdan mukaisia huomautuksia keskeisten näkökohtien tiivistelmästä tai päivitetystä keskeisten näkökohtien tiivistelmästä;

	
	b)	kahdeksalla viikolla, jos johtava valvontaviranomainen aikoo määrätä sakkoja tai muita seuraamuksia;

	
	c)	26 a artiklan 1 tai 2 kohdan mukaisen viittauksen ja tietosuojaneuvoston päätöksen välisellä ajalla;

	
	d)	tietosuojaneuvoston 26 a artiklan 3 kohdan mukaisesti sallimalla pidennysajalla.

	
	Kukin a–d alakohdan mukainen pidennys voidaan tehdä vain kerran.



Tarkistus		90

Ehdotus asetukseksi
4 artikla – 1 c kohta (uusi)
	

	Komission teksti
	Tarkistus

	
	1 c.	Edellä olevaa 1 b kohtaa ei sovelleta, kun tapaus on saatettu yhdenmukaisuusmekanismin piiriin asetuksen (EU) 2016/679 60 artiklan 4 kohdan mukaisesti.



Tarkistus		91

Ehdotus asetukseksi
5 artikla – 1 kohta
	

	Komission teksti
	Tarkistus

	Valitus voidaan ratkaista valituksen tekijän ja tutkimuksen kohteena olevien sovintoratkaisulla. Jos valvontaviranomainen katsoo, että asiassa voidaan päästä sovintoratkaisuun, sen on ilmoitettava ehdotetusta sovintoratkaisusta valituksen tekijälle. Jos valituksen tekijä ei kuukauden kuluessa vastusta valvontaviranomaisen ehdottamaa sovintoratkaisua, valitus katsotaan peruutetuksi.
	1.	Valitus voidaan ratkaista valituksen tekijän ja tutkinnan kohteena olevan sovintoratkaisulla missä tahansa menettelyvaiheessa. Valituksen vastaanottava tai johtava valvontaviranomainen voi kannustaa ja helpottaa tätä vapaaehtoista prosessia.



Tarkistus		92

Ehdotus asetukseksi
5 artikla – 1 a kohta (uusi)
	

	Komission teksti
	Tarkistus

	
	1 a.	Valituksen tekijän ja tutkinnan kohteena olevan katsotaan päässeen sovintoratkaisuun, jos asiasta on nimenomaisesti sovittu. Jos asiassa on päästy sovintoratkaisuun, osapuolten on ilmoitettava ratkaisusta yhden kuukauden kuluessa johtavalle valvontaviranomaiselle ja valvontaviranomaiselle, jolle valitus on tehty.



Tarkistus		93

Ehdotus asetukseksi
5 artiklan 1 b kohta (uusi)
	

	Komission teksti
	Tarkistus

	
	1 b.	Yhden kuukauden kuluessa 1 a kohdan mukaisen sovintoratkaisun tiedoksi antamisesta on toimitettava asetuksen (EU) 2016/679 56 artiklan 4 kohdan mukainen päätösehdotus, jossa ilmoitetaan,

	
	a)	täyttyvätkö 1 a kohdan mukaiset sovintoratkaisun edellytykset ja

	
	b)	aloitetaanko 1 b kohdan mukainen tutkinta viran puolesta.



Tarkistus		94

Ehdotus asetukseksi
5 artikla – 1 c kohta (uusi)
	

	Komission teksti
	Tarkistus

	
	1 c.	Jos yksikään muista osallistuvista valvontaviranomaisista ei ole vastustanut päätösehdotusta 1 a kohdan mukaisesti yhden kuukauden kuluessa tai tietosuojaneuvosto vahvistaa sovintoratkaisun asetuksen (EU) 2016/679 65 artiklan 1 kohdan a alakohdan mukaisessa menettelyssä, valitus katsotaan peruutetuksi ja ratkaisu tulee voimaan.



Tarkistus		95

Ehdotus asetukseksi
5 artikla – 1 d kohta (uusi)
	

	Komission teksti
	Tarkistus

	
	1 d.	Sovintoratkaisu ei estä johtavaa valvontaviranomaista suorittamasta tutkintaa viran puolesta samassa asiassa. Se voi sen sijaan aloittaa tutkinnan viran puolesta, erityisesti jos

	
	a)	tutkinnan kohteena oleva on uusinut rikkomuksen;

	
	b)	tutkinnan kohteena oleva on ollut monien muiden sovintoratkaisujen kohteena;

	
	c)	valituksen laajasti käsitetty kohde koskee suurta määrää muita rekisteröityjä kuin valituksen tekijää, on pitkäkestoinen tai luonteeltaan vakava; tai

	
	d)	valtuuksien käyttö on muutoin tarpeen asetuksen (EU) 2016/679 tehokkaan, oikeasuhteisen ja varoittavan täytäntöönpanon varmistamiseksi.



Tarkistus		96

Ehdotus asetukseksi
5 a artikla (uusi)
	

	Komission teksti
	Tarkistus

	
	5 a artikla

	
	Pyyntö viran puolesta toteutettavasta menettelystä

	
	1.	Jos osallistuva valvontaviranomainen katsoo, että asetusta (EU) 2016/679 on ehkä rikottu ja rikkomus koskee sen jäsenvaltion alueella olevia rekisteröityjä, se voi pyytää viran puolesta toteutettavaa menettelyä toimittamalla johtavalle valvontaviranomaiselle 2 kohdan mukaista harkinnanvaraista toimea koskevan kirjallisen pyynnön. Pyynnön on sisällettävä vähintään seuraavat:

	
	a)	ilmoitus siitä, että se on osallistuva valvontaviranomainen, ja

	
	b)	9 artiklan mukainen keskeisten näkökohtien tiivistelmä.

	
	2.	Oletetun johtavan valvontaviranomaisen on kolmen viikon kuluessa

	
	a)	ilmoitettava osallistuvalle valvontaviranomaiselle, että se on aloittanut menettelyn viran puolesta;

	
	b)	ilmoitettava osallistuvalle valvontaviranomaiselle, että tapaukseen sovelletaan asetuksen (EU) 2016/679 56 artiklan 2 kohtaa ja että asetuksen (EU) 2016/679 56 artiklan 3 kohdan mukaisesti johtava valvontaviranomainen ei aio käsitellä asiaa itse; tai

	
	c)	hylättävä pyyntö, jos se katsoo, että se ei ole johtava valvontaviranomainen tai että asetusta (EU) 2016/679 ei ilmeisesti rikota.

	
	Tämän kohdan a alakohdassa tarkoitetussa tapauksessa osallistuva valvontaviranomainen voi toimittaa johtavalle valvontaviranomaiselle päätösehdotuksen asetuksen (EU) 2016/679 56 artiklan 4 kohdan mukaisesti.

	
	Tämän kohdan b ja c alakohdassa tarkoitetuissa tapauksissa osallistuva valvontaviranomainen voi toimittaa uudelleen muutetun pyynnön viran puolesta toteutettavasta menettelystä tai pyytää, että tietosuojaneuvosto päättää menettelyn aloittamisesta 26 a artiklan 1 kohdan mukaisesti.

	
	3.	Jos johtava valvontaviranomainen aloittaa menettelyn viran puolesta, sen on toimitettava päätösehdotus asetuksen (EU) 2016/679 60 artiklan 3 kohdan mukaisesti viipymättä, kuitenkin viimeistään yhdeksän kuukauden kuluttua 1 kohdan mukaisen pyynnön vastaanottamisesta. Tätä määräaikaa voidaan poikkeuksellisesti pidentää

	
	a)	kahdeksalla viikolla, kun esitetään 9 artiklan 3 kohdan mukaisia huomautuksia keskeisten näkökohtien tiivistelmästä tai päivitetystä keskeisten näkökohtien tiivistelmästä;

	
	b)	kahdeksalla viikolla, jos johtava valvontaviranomainen aikoo määrätä sakkoja tai muita seuraamuksia;

	
	c)	26 a artiklan mukaisen viittauksen ja tietosuojaneuvoston päätöksen välisellä ajalla;

	
	d)	tietosuojaneuvoston 26 a artiklan 3 kohdan mukaisesti sallimalla pidennysajalla.



Tarkistus		97

Ehdotus asetukseksi
6 artikla
	

	Komission teksti
	Tarkistus

	6 artikla
	Poistetaan.

	Käännökset
	

	1.	Valvontaviranomainen, jolle valitus on tehty, vastaa
	

	a)	valituksen ja sen tekijän näkemysten kääntämisestä kielelle, jota johtava valvontaviranomainen käyttää tutkinnassa;
	

	b)	johtavan valvontaviranomaisen toimittamien asiakirjojen kääntämisestä kielelle, jota käytetään yhteydenpidossa valituksen tekijän kanssa, jos tällaiset asiakirjat on tämän asetuksen tai asetuksen (EU) 2016/679 nojalla toimitettava valituksen tekijälle.
	

	2.	Tietosuojaneuvoston on työjärjestyksessään määriteltävä menettely osallistuvien valvontaviranomaisten sellaisten huomautusten tai merkityksellisten ja perusteltujen vastalauseiden kääntämiseksi, jotka on esitetty muulla kuin johtavan valvontaviranomaisen tutkinnassa käyttämällä kielellä.
	



Tarkistus		98

Ehdotus asetukseksi
III luku – otsikko
	

	Komission teksti
	Tarkistus

	Asetuksen (EU) 2016/679 60 artiklan mukainen yhteistyö
	Asetuksen (EU) 2016/679 60 artiklan mukainen yhteistyö ja yhteistyö muiden asiaankuuluvien viranomaisten kanssa



Tarkistus		99

Ehdotus asetukseksi
7 artikla – 2 kohta
	

	Komission teksti
	Tarkistus

	Tämän jakson säännökset koskevat valvontaviranomaisten keskinäisiä suhteita, eikä niiden tarkoituksena ole luoda oikeuksia yksityishenkilöille tai tutkinnan kohteena oleville.
	Poistetaan.



Tarkistus		100

Ehdotus asetukseksi
artikla – 1 kohta
	

	Komission teksti
	Tarkistus

	1.	Johtavan valvontaviranomaisen on säännöllisesti tiedotettava muille osallistuville valvontaviranomaisille tutkinnan etenemisestä ja toimitettava niille mahdollisimman pian kaikki olennaiset tiedot heti, kun ne ovat saatavilla.
	1.	Johtavan valvontaviranomaisen on toimitettava muille osallistuville valvontaviranomaisille välitön, rajoittamaton ja jatkuva etäkäyttöoikeus koko tapausta koskevaan yhteiseen asiakirja-aineistoon ja sisällytettävä tapausta koskevaan yhteiseen asiakirja-aineistoon kaikki olennaiset tiedot, erityisesti asiakirjat, huomautukset, muistiot ja muut tiedot viikon kuluessa niiden tuottamisesta tai vastaanottamisesta.



Tarkistus		101

Ehdotus asetukseksi
8 artikla – 2 kohta – johdantokappale
	

	Komission teksti
	Tarkistus

	2.	Asetuksen (EU) 2016/679 60 artiklan 1 ja 3 kohdassa tarkoitettuja olennaisia tietoja ovat soveltuvin osin
	2.	Johtavan valvontaviranomaisen on aktiivisesti toimitettava ja ilmoitettava muille osallistuville valvontaviranomaisille ja tarvittaessa asetuksen (EU) 2016/679 65 artiklan mukaista riidanratkaisua varten tietosuojaneuvostolle kyseisen asetuksen 60 artiklan 1 ja 3 kohdassa tarkoitettuja olennaisia tietoja viikon kuluessa niiden vastaanottamisesta tai tuottamisesta. Näihin tietoihin on kuuluttava tiedot menettelyn tärkeimmistä vaiheista, muun muassa soveltuvin osin



Tarkistus		102

Ehdotus asetukseksi
8 artikla – 2 kohta – a alakohta
	

	Komission teksti
	Tarkistus

	a)	tieto asetuksen (EU) 2016/679 väitettyä rikkomista koskevan tutkinnan aloittamisesta;
	a)	tieto viran puolesta toteutettavan tutkinnan tai valitusmenettelyn aloittamisesta;



Tarkistus		103

Ehdotus asetukseksi
8 artikla – 2 kohta – e alakohta
	

	Komission teksti
	Tarkistus

	e)	tämän asetuksen 9 artiklan mukainen keskeisten näkökohtien tiivistelmä;
	e)	tämän asetuksen 9 artiklan mukaisen keskeisten näkökohtien tiivistelmän antaminen tai päivittäminen;



Tarkistus		104

Ehdotus asetukseksi
8 artikla – 2 kohta – e a alakohta (uusi)
	

	Komission teksti
	Tarkistus

	
	e a)	mahdolliset huomautukset 9 artiklan 3 kohdan mukaiseen keskeisten näkökohtien tiivistelmään;



Tarkistus		105

Ehdotus asetukseksi
8 artikla – 2 kohta – f alakohta
	

	Komission teksti
	Tarkistus

	f)	tiedot toimista, joiden tarkoituksena on todeta asetuksen (EU) 2016/679 rikkominen ennen alustavien päätelmien laadintaa;
	f)	tiedot toimista, joiden tarkoituksena on todeta asetuksen (EU) 2016/679 rikkominen ennen alustavien päätelmien laadintaa ja ennen päätösehdotuksen laadintaa;



Tarkistus		106

Ehdotus asetukseksi
8 artikla – 2 kohta – i alakohta
	

	Komission teksti
	Tarkistus

	i)	valituksen tekijän näkemykset alustavista päätelmistä;
	i)	valituksen tekijän näkemykset alustavien päätelmien ei-luottamuksellisesta versiosta ja tapauksen mukaan muut tutkinnan näkökohdat, joista valituksen tekijä on esittänyt muodollisia kirjallisia huomautuksia;



Tarkistus		107

Ehdotus asetukseksi
8 artikla – 2 kohta – k a alakohta (uusi)
	

	Komission teksti
	Tarkistus

	
	k a)	asetuksen (EU) 2016/679 60 artiklan 3 kohdan mukaiset päätösehdotukset tai asetuksen (EU) 2016/679 60 artiklan 5 kohdan mukaiset tarkistetut päätösehdotukset;



Tarkistus		108

Ehdotus asetukseksi
8 artikla – 2 kohta – k b alakohta (uusi)
	

	Komission teksti
	Tarkistus

	
	k b)	asetuksen (EU) 2016/679 60 artiklan 4 kohdan mukaiset merkitykselliset ja perustellut vastalauseet;



Tarkistus		109

Ehdotus asetukseksi
8 artikla – 2 kohta – k c alakohta (uusi)
	

	Komission teksti
	Tarkistus

	
	k c)	asetuksen (EU) 2016/679 60 artiklan mukaisen menettelyn tai asetuksen (EU) 2016/679 60 artiklan 7–9 kohdan mukaisen päätöksen yhteydessä käytetyt oikeussuojakeinot.



Tarkistus		110

Ehdotus asetukseksi
9 artikla – 1 kohta
	

	Komission teksti
	Tarkistus

	1.	Kun johtava valvontaviranomainen on muodostanut alustavan näkemyksen tutkinnan tärkeimmistä kysymyksistä, sen on laadittava keskeisten näkökohtien tiivistelmä asetuksen (EU) 2016/679 60 artiklan 1 kohdan mukaista yhteistyötä varten.
	1.	Johtavan valvontaviranomaisen on neljän viikon kuluessa valituksen tai viran puolesta aloitettavaa menettelyä koskevan pyynnön vastaanottamisesta laadittava tiivistelmä keskeisistä näkökohdista, jotka on oletettavasti määritettävä tapauksen ratkaisemiseksi asetuksen (EU) 2016/679 60 artiklan 1 kohdan mukaista yhteistyötä varten, ja toimitettava tämä tiivistelmä osallistuville valvontaviranomaisille. Tiivistelmä on laadittava puolueettomasti ottaen huomioon eriävät tosiseikat ja perustelut. Siirtäessään tapauksen johtavalle valvontaviranomaiselle 3 artiklan 2 kohdan c alakohdan i alakohdan nojalla osallistuva valvontaviranomainen voi toimittaa keskeisten näkökohtien tiivistelmän luonnoksen, joka ei sido johtavaa valvontaviranomaista.



Tarkistus		111

Ehdotus asetukseksi
9 artikla – 2 kohta – a alakohta
	

	Komission teksti
	Tarkistus

	a)	asian kannalta keskeiset merkitykselliset tosiseikat;
	a)	asian kannalta merkitykselliset tosiseikat;



Tarkistus		112

Ehdotus asetukseksi
9 artikla – 2 kohta – b alakohta
	

	Komission teksti
	Tarkistus

	b)	tutkinnan laajuuden määrittäminen alustavasti, erityisesti asetuksen (EU) 2016/679 säännökset, joita tutkinnan kohteena oleva väitetty rikkominen koskee;
	b)	tutkinnan laajuuden määrittäminen alustavasti, erityisesti asetuksen (EU) 2016/679 säännökset, joita väitetty rikkominen koskee, ja tarvittaessa osoitus niiden mahdollisesta rikkomisesta;



Tarkistus		113

Ehdotus asetukseksi
9 artikla – 2 kohta – c alakohta
	

	Komission teksti
	Tarkistus

	c)	niiden monimutkaisten oikeudellisten ja teknologisten arviointien yksilöinti, joilla on merkitystä arvioinnin alustavan kohdentamisen kannalta;
	c)	alustavat tosiseikkoja koskevat tai oikeudelliset arvioinnit, joissa käsitellään kaikkia osapuolten esittämiä merkityksellisiä näkemyksiä tiivistelmää laadittaessa ja otetaan huomioon asiaa koskeva eurooppalainen oikeuskäytäntö sekä tietosuojaneuvoston antamat ohjeet, suositukset ja parhaat käytännöt;



Tarkistus		114

Ehdotus asetukseksi
9 artikla – 2 a kohta (uusi)
	

	Komission teksti
	Tarkistus

	
	2 a.	Johtavan valvontaviranomaisen on viipymättä päivitettävä keskeisten näkökohtien tiivistelmä, jotta siinä otetaan huomioon kaikki menettelyn aikana ilmenneet tosiseikkoja koskevat tai oikeudelliset muutokset.



Tarkistus		115

Ehdotus asetukseksi
9 artikla – 3 kohta
	

	Komission teksti
	Tarkistus

	3.	Osallistuvat valvontaviranomaiset voivat esittää huomautuksia keskeisten näkökohtien tiivistelmästä. Huomautukset on toimitettava neljän viikon kuluessa keskeisten näkökohtien tiivistelmän vastaanottamisesta.
	3.	Osallistuvat valvontaviranomaiset voivat esittää tosiseikkoja koskevia tai oikeudellisia huomautuksia keskeisten näkökohtien tiivistelmästä. Huomautukset on toimitettava neljän viikon kuluessa keskeisten näkökohtien tiivistelmän tai sen päivitysten vastaanottamisesta asetuksen (EU) 2016/679 60 artiklan mukaisesti.



Tarkistus		116

Ehdotus asetukseksi
9 artikla– 4 kohta
	

	Komission teksti
	Tarkistus

	4.	Edellä olevan 3 kohdan nojalla esitettävien huomautusten on täytettävä seuraavat vaatimukset:
	Poistetaan.

	a)	käytetyn kielen on oltava riittävän selkeää ja on käytettävä täsmällisiä termejä, jotta johtava valvontaviranomainen ja tapauksen mukaan osallistuvat valvontaviranomaiset voivat valmistella kantansa;
	

	b)	oikeudelliset perustelut on esitettävä tiiviisti ja ryhmiteltävä keskeisten näkökohtien tiivistelmän sen osan mukaan, johon ne liittyvät;
	

	c)	osallistuvan valvontaviranomaisen huomautusten tueksi voidaan esittää asiakirjoja, joilla voidaan täydentää huomautusten tiettyjä kohtia.
	



Tarkistus		117

Ehdotus asetukseksi
9 artikla– 5 kohta
	

	Komission teksti
	Tarkistus

	5.	Tietosuojaneuvosto voi työjärjestyksessään rajoittaa osallistuvien valvontaviranomaisten keskeisten näkökohtien tiivistelmästä esittämien huomautusten enimmäispituutta.
	Poistetaan.



Tarkistus		118

Ehdotus asetukseksi
9 artikla – 6 kohta
	

	Komission teksti
	Tarkistus

	6.	Tapauksia, joissa yksikään osallistuvista valvontaviranomaisista ei ole esittänyt huomautuksia tämän artiklan 3 kohdan mukaisesti, pidetään kiistattomina tapauksina. Tällaisissa tapauksissa 14 artiklassa tarkoitetut alustavat päätelmät on ilmoitettava tutkimuksen kohteena oleville yhdeksän kuukauden kuluessa tämän artiklan 3 kohdassa säädetyn määräajan päättymisestä.
	6.	Tapauksia, joissa yksikään osallistuvista valvontaviranomaisista ei ole esittänyt tämän artiklan 3 kohdan mukaisesti huomautuksia, joissa kiistetään keskeisten näkökohtien tiivistelmä tai tuodaan esiin muita keskeisiä tosiseikkoja koskevia tai oikeudellisia kysymyksiä, pidetään kiistattomina tapauksina. Tällaisissa tapauksissa 4 artiklan 1 b kohdassa tarkoitettu päätösluonnoksen antamisen määräaika on kolme kuukautta.


Tarkistus		119

Ehdotus asetukseksi
III luku – 2 jakso – otsikko
	

	Komission teksti
	Tarkistus

	Valitusten hylkääminen kokonaan tai osittain
	Yhteistyö muiden asianomaisten viranomaisten kanssa


(Otsikko ”II jakso” sijoitetaan 9 artiklan jälkeen ja sen otsikkoa muutetaan.)

Tarkistus		120

Ehdotus asetukseksi
10 artikla – 1 kohta – johdantokappale
	

	Komission teksti
	Tarkistus

	1.	Osallistuvan valvontaviranomaisen on esitettävä johtavalle valvontaviranomaiselle pyyntö asetuksen (EU) 2016/679 61 artiklan tai asetuksen (EU) 2016/679 62 artiklan tai molempien nojalla, jos jokin osallistuva valvontaviranomainen on osallistuvien valvontaviranomaisten 9 artiklan 3 kohdan nojalla esittämien huomautusten jälkeen eri mieltä johtavan valvontaviranomaisen arviosta seuraavista:
	1.	Osallistuvan valvontaviranomaisen on esitettävä johtavalle valvontaviranomaiselle pyyntö asetuksen (EU) 2016/679 61 tai 62 artiklan tai molempien nojalla, jos jokin osallistuva valvontaviranomainen on osallistuvien valvontaviranomaisten 9 artiklan 3 kohdan nojalla esittämien huomautusten jälkeen eri mieltä johtavan valvontaviranomaisen arviosta seuraavista:



Tarkistus		121

Ehdotus asetukseksi
10 artikla – 1 kohta – b alakohta
	

	Komission teksti
	Tarkistus

	b)	alustava suhtautuminen johtavan valvontaviranomaisen 9 artiklan 2 kohdan c alakohdan mukaisesti määrittämiin monimutkaisiin oikeudellisiin arviointeihin;
	b)	johtavan valvontaviranomaisen 9 artiklan 2 kohdan c alakohdan mukaisesti määrittämät alustavat tosiseikkoja koskevat tai oikeudelliset arvioinnit;



Tarkistus		122

Ehdotus asetukseksi
10 artikla – 1 kohta – c alakohta
	

	Komission teksti
	Tarkistus

	c)	alustava suhtautuminen johtavan valvontaviranomaisen 9 artiklan 2 kohdan c alakohdan mukaisesti määrittämiin monimutkaisiin teknologisiin arviointeihin.
	Poistetaan.



Tarkistus		123

Ehdotus asetukseksi
10 artikla – 1 kohta – c a alakohta (uusi)
	

	Komission teksti
	Tarkistus

	
	c a)	mahdollisten korjaavien toimenpiteiden alustava yksilöinti 9 artiklan 2 kohdan d alakohdan mukaisesti.



Tarkistus		124

Ehdotus asetukseksi
10 artikla – 3 kohta
	

	Komission teksti
	Tarkistus

	3.	Johtavan valvontaviranomaisen on käytävä osallistuvien valvontaviranomaisten kanssa vuoropuhelua huomautuksista, jotka nämä ovat esittäneet keskeisten näkökohtien tiivistelmästä, ja soveltuvin osin vastauksena asetuksen (EU) 2016/679 61 ja 62 artiklan mukaisiin pyyntöihin ja pyrittävä tässä konsensuksen saavuttamiseen. Johtavan valvontaviranomaisen on konsensuksen pohjalta jatkettava tutkintaa ja laadittava alustavat päätelmät tai soveltuvin osin annettava sille valvontaviranomaiselle, jolle valitus on tehty, perustelunsa tämän asetuksen 11 artiklan 2 kohdan soveltamista varten.
	3.	Tapauksissa, jotka eivät kuulu tämän asetuksen 9 artiklan 6 kohdan soveltamisalaan, johtavan valvontaviranomaisen on tutkittava eriävien näkökantojen kannalta merkitykselliset tosiseikat ja käytävä parhaansa mukaan osallistuvien valvontaviranomaisten kanssa vuoropuhelua huomautuksista, jotka nämä ovat esittäneet keskeisten näkökohtien tiivistelmästä, ja soveltuvin osin vastauksena asetuksen (EU) 2016/679 61 ja 62 artiklan mukaisiin pyyntöihin ja pyrittävä tässä konsensuksen saavuttamiseen. Johtavan valvontaviranomaisen on konsensuksen pohjalta jatkettava tutkintaa ja laadittava alustavat päätelmät.



Tarkistus		125

Ehdotus asetukseksi
10 artikla – 4 kohta
	

	Komission teksti
	Tarkistus

	4.	Jos johtava valvontaviranomainen ja yksi tai useampi osallistuva valvontaviranomainen eivät valitukseen perustuvassa tutkinnassa saavuta konsensusta tämän asetuksen 9 artiklan 2 kohdan b alakohdassa tarkoitetusta asiasta, johtavan valvontaviranomaisen on pyydettävä tietosuojaneuvostolta asetuksen (EU) 2016/679 66 artiklan 3 kohdan mukaista kiireellistä sitovaa päätöstä. Tällaisessa tapauksessa oletuksena on, että asetuksen (EU) 2016/679 66 artiklan 3 kohdan mukaiset kiireellisen sitovan päätöksen pyytämisen edellytykset täyttyvät.
	4.	Jos tämän artiklan 3 kohdassa säädetyllä menettelyllä ei saada aikaan konsensusta johtavan valvontaviranomaisen ja yhden tai useamman osallistuvan valvontaviranomaisen välillä 9 artiklan 2 kohdassa tarkoitetuista asioista neljän viikon kuluessa huomautusten esittämisen määräajan umpeuduttua, johtavan valvontaviranomaisen tai yhden osallistuvan valvontaviranomaisen on pyydettävä tietosuojaneuvostolta tämän asetuksen 26 a artiklan mukaista menettelyllistä päätöstä.



Tarkistus		126

Ehdotus asetukseksi
10 artikla – 5 kohta – johdantokappale
	

	Komission teksti
	Tarkistus

	5.	Pyytäessään tietosuojaneuvostolta kiireellistä sitovaa päätöstä tämän artiklan 4 kohdan nojalla johtavan valvontaviranomaisen on toimitettava kaikki seuraavat:
	5.	Pyytäessään tietosuojaneuvostolta menettelyllistä päätöstä tämän artiklan 4 kohdan nojalla pyynnön esittävän valvontaviranomaisen on toimitettava kaikki seuraavat:



Tarkistus		127

Ehdotus asetukseksi
10 artikla – 5 kohta – a alakohta
	

	Komission teksti
	Tarkistus

	a)	tämän asetuksen 9 artiklan 2 kohdan a ja b alakohdassa tarkoitetut asiakirjat;
	a)	9 artiklan 2 kohdassa tarkoitetut asiaankuuluvat tiedot, mukaan lukien mahdolliset päivitykset; 



Tarkistus		128

Ehdotus asetukseksi
10 artikla – 5 kohta – b alakohta
	

	Komission teksti
	Tarkistus

	b)	sen osallistuvan valvontaviranomaisen huomautukset, joka on eri mieltä johtavan valvontaviranomaisen alustavasti määrittämästä tutkinnan laajuudesta.
	b)	niiden osallistuvien valvontaviranomaisten huomautukset, jotka ovat eri mieltä johtavan valvontaviranomaisen alustavasti määrittämästä tutkinnan laajuudesta tai 9 artiklan 2 kohdassa tarkoitetun keskeisten näkökohtien tiivistelmän osatekijöiden tosiseikkoja koskevasta tai oikeudellisesta arvioinnista.



Tarkistus		129

Ehdotus asetukseksi
10 artikla – 5 kohta – b a alakohta (uusi)
	

	Komission teksti
	Tarkistus

	
	b a)	oikeus tutustua tapausta koskevaan yhteiseen asiakirja-aineistoon.



Tarkistus		130

Ehdotus asetukseksi
10 artikla – 5 a kohta (uusi)
	

	Komission teksti
	Tarkistus

	
	5 a.	Tietosuojaneuvosto voi pyytää valvontaviranomaisia toimittamaan muita asiakirjoja tai tietoja, jos se pitää sitä asianmukaisena kyseisessä tapauksessa.



Tarkistus		131

Ehdotus asetukseksi
10 artikla – 6 kohta
	

	Komission teksti
	Tarkistus

	6.	Tietosuojaneuvoston on tehtävä kiireellinen sitova päätös tutkinnan laajuudesta osallistuvien valvontaviranomaisten huomautusten ja näitä huomautuksia koskevan johtavan valvontaviranomaisen kannan perusteella.
	6.	Tietosuojaneuvoston on tehtävä kiireellinen sitova päätös 26 a artiklan mukaisesti keskeisten näkökohtien tiivistelmästä tai pidennettävä 4 kohdassa tarkoitettua ajanjaksoa kaikkien vastaanotettujen asiakirjojen perusteella.



Tarkistus		132

Ehdotus asetukseksi
10 a artikla (uusi)
	

	Komission teksti
	Tarkistus

	
	10 a artikla

	
	Yhteistyö muiden asianomaisten viranomaisten kanssa

	
	Valvontaviranomaisten on pyrittävä toimittamaan tässä asetuksessa säädettyjen menettelyjen yhteydessä saadut muut kuin henkilötiedot tietosuoja-alalla ja muilla aloilla, kuten kilpailun, rahoituspalvelujen, energian, tietoliikenteen, kuluttajansuojan tai digitaalisten palveluiden aloilla, toimivaltaisille kansallisille ja unionin valvontaviranomaisille tai tekoälyä valvoville viranomaisille, jos tietojen katsotaan olevan olennaisia kyseisten viranomaisten tehtävien ja velvollisuuksien kannalta, erityisesti hallinnollisten menettelyjen ja lainsäädännön mahdollisten rikkomisten tutkinnan käynnistämiseksi toimivaltansa puitteissa. Tietoja saa käyttää ainoastaan niihin tarkoituksiin, joita varten ne on kerätty. Tämä ei kuitenkaan estä valvontaviranomaista aloittamasta muita näihin tietoihin perustuvia menettelyjä tai luovuttamasta tietoja muille viranomaisille tätä tarkoitusta varten.



Tarkistus		133

Ehdotus asetukseksi
11 artikla
	

	Komission teksti
	Tarkistus

	11 artikla
	Poistetaan.

	Valituksen tekijän kuuleminen ennen valituksen hylkäämistä kokonaan tai osittain
	

	1.	Edellä 9 ja 10 artiklassa säädetyn menettelyn jälkeen johtavan valvontaviranomaisen on toimitettava sille valvontaviranomaiselle, jolle valitus on tehty, perustelut alustavalle näkemykselleen, jonka mukaan valitus olisi hylättävä kokonaan tai osittain.
	

	2.	Valvontaviranomaisen, jolle valitus on tehty, on ilmoitettava valituksen tekijälle syyt valituksen aiottuun täydelliseen tai osittaiseen hylkäämiseen ja asetettava määräaika, jonka kuluessa valituksen tekijä voi kirjallisesti esittää näkemyksensä asiasta. Määräajan on oltava vähintään kolme viikkoa. Valvontaviranomaisen, jolle valitus on tehty, on ilmoitettava valituksen tekijälle seurauksista, jos tämä ei esitä näkemyksiään asiasta.
	

	3.	Jos valituksen tekijä ei esitä näkemyksiään asiasta sen valvontaviranomaisen asettamassa määräajassa, jolle valitus on tehty, valitus katsotaan peruutetuksi.
	

	4.	Valituksen tekijä voi pyytää saada tutustua niiden asiakirjojen ei-luottamuksellisiin versioihin, joihin kaavailtu päätös valituksen hylkäämisestä perustuu.
	

	5.	Jos valituksen tekijä esittää näkemyksensä sen valvontaviranomaisen asettamassa määräajassa, jolle valitus on tehty, eivätkä näkemykset muuta alustavaa näkemystä siitä, että valitus olisi hylättävä kokonaan tai osittain, sen valvontaviranomaisen, jolle valitus on tehty, on laadittava asetuksen (EU) 2016/679 60 artiklan 3 kohdan mukainen päätösehdotus, joka johtavan valvontaviranomaisen on toimitettava muille osallistuville valvontaviranomaisille asetuksen (EU) 2016/679 60 artiklan 3 kohdan mukaisesti.
	



Tarkistus		134

Ehdotus asetukseksi
12 artikla
	

	Komission teksti
	Tarkistus

	12 artikla
	Poistetaan.

	Tarkistettu päätösehdotus valituksen hylkäämisestä kokonaan tai osittain
	

	1.	Jos johtava valvontaviranomainen katsoo, että asetuksen (EU) 2016/679 60 artiklan 5 kohdassa tarkoitetussa tarkistetussa päätösehdotuksessa tuodaan esiin seikkoja, joista valituksen tekijälle olisi annettava mahdollisuus esittää näkemyksensä, sen valvontaviranomaisen, jolle valitus on tehty, on annettava valituksen tekijälle mahdollisuus esittää näkemyksensä tällaisista uusista seikoista ennen tarkistetun päätösehdotuksen toimittamista asetuksen (EU) 2016/679 60 artiklan 5 kohdan mukaisesti.
	

	2.	Valvontaviranomaisen, jolle valitus on tehty, on asetettava määräaika, jonka kuluessa valituksen tekijä voi esittää näkemyksensä.
	



Tarkistus		135

Ehdotus asetukseksi
13 artikla
	

	Komission teksti
	Tarkistus

	13 artikla
	Poistetaan.

	Päätös valituksen hylkäämisestä kokonaan tai osittain
	

	Tehdessään päätöksen valituksen hylkäämisestä kokonaan tai osittain asetuksen (EU) 2016/679 60 artiklan 8 kohdan mukaisesti valvontaviranomaisen, jolle valitus on tehty, on ilmoitettava valituksen tekijälle tämän käytettävissä olevista asetuksen (EU) 2016/679 78 artiklan mukaisista oikeussuojakeinoista.
	



Tarkistus		136

Ehdotus asetukseksi
III luku – 3 jakso – otsikko
	

	Komission teksti
	Tarkistus

	Rekisterinpitäjille ja henkilötietojen käsittelijöille osoitetut päätökset
	Tutkinnan kohteena oleville osoitetut päätökset



Tarkistus		137

Ehdotus asetukseksi
14 artikla – otsikko
	

	Komission teksti
	Tarkistus

	Alustavat päätelmät ja niihin annettu vastine
	Alustavat päätelmät ja oikeus tulla kuulluksi



Tarkistus		138

Ehdotus asetukseksi
14 artikla – 1 kohta
	

	Komission teksti
	Tarkistus

	1.	Kun johtava valvontaviranomainen aikoo toimittaa muille osallistuville valvontaviranomaisille asetuksen (EU) 2016/679 60 artiklan 3 kohdassa tarkoitetun päätösehdotuksen, jossa todetaan asetuksen (EU) 2016/679 rikkominen, sen on laadittava alustavat päätelmät.
	1.	Kun johtava valvontaviranomainen aikoo tämän asetuksen 9 ja 10 artiklan mukaisten kuulemisten ja menettelyjen jälkeen toimittaa muille osallistuville valvontaviranomaisille asetuksen (EU) 2016/679 60 artiklan 3 kohdan mukaisen päätösehdotuksen, jossa todetaan asetuksen (EU) 2016/679 rikkominen, sen on laadittava alustavat päätelmät.



Tarkistus		139

Ehdotus asetukseksi
14 artikla – 2 kohta – 1 alakohta
	

	Komission teksti
	Tarkistus

	Alustavissa päätelmissä on kuvattava esitetyt väitteet tyhjentävästi ja riittävän selkeästi, jotta tutkimuksen kohteena olevat saavat käsityksen johtavan valvontaviranomaisen tutkinnan kohteena olevasta toiminnasta. Niissä on erityisesti esitettävä selkeästi kaikki tutkinnan kohteena olevia vastaan esitetyt tosiseikat ja niille epäsuotuisa oikeudellinen arviointi kokonaisuudessaan, jotta ne voivat esittää näkemyksensä tosiseikoista ja oikeudellisista päätelmistä, jotka johtava valvontaviranomainen aikoo esittää asetuksen (EU) 2016/679 60 artiklan 3 kohdan mukaisessa päätösehdotuksessa, sekä lueteltava kaikki todisteet, joihin johtava valvontaviranomainen tukeutuu.
	Alustavissa päätelmissä on kuvattava esitetyt väitteet tyhjentävästi ja riittävän selkeästi, jotta tutkinnan kohteena olevat saavat käsityksen johtavan valvontaviranomaisen tutkinnan kohteena olevasta toiminnasta. Niissä on erityisesti esitettävä selkeästi kaikki tutkinnan kohteena olevia vastaan esitetyt tosiseikat, mukaan lukien kaikkien käytettyjen todisteiden luettelo, ja niille epäsuotuisa oikeudellinen arviointi kokonaisuudessaan, jotta niitä kuullaan ja ne voivat esittää näkemyksensä tosiseikoista ja oikeudellisista päätelmistä, jotka johtava valvontaviranomainen aikoo esittää asetuksen (EU) 2016/679 60 artiklan 3 kohdan mukaisessa päätösehdotuksessa, sekä lueteltava kaikki todisteet, joihin johtava valvontaviranomainen tukeutuu.



Tarkistus		140

Ehdotus asetukseksi
14 artikla – 2 kohta – 2 alakohta
	

	Komission teksti
	Tarkistus

	Alustavissa päätelmissä on ilmoitettava korjaavat toimenpiteet, joita johtava valvontaviranomainen aikoo käyttää.
	Alustavissa päätelmissä on ilmoitettava korjaavat toimenpiteet, joita johtava valvontaviranomainen harkitsee.



Tarkistus		141

Ehdotus asetukseksi
14 artikla – 2 kohta – 3 alakohta
	

	Komission teksti
	Tarkistus

	Jos johtava valvontaviranomainen aikoo määrätä sakon, sen on lueteltava alustavissa päätelmissä seikat, joiden perusteella se laskee sakon määrän. Johtavan valvontaviranomaisen on erityisesti lueteltava olennaiset tosiseikat ja oikeudelliset näkökohdat, jotka voivat johtaa sakon määräämiseen, sekä asetuksen (EU) 2016/679 83 artiklan 2 kohdassa luetellut seikat, mukaan lukien huomioon ottamansa raskauttavat tai lieventävät tekijät.
	Jos johtava valvontaviranomainen harkitsee sakon määräämistä, sen on lueteltava alustavissa päätelmissä seikat, joiden perusteella se aikoo päättää, määrätäänkö hallinnollinen sakko, ja laskee sakon määrän. Johtavan valvontaviranomaisen on erityisesti lueteltava olennaiset tosiseikat ja oikeudelliset näkökohdat, jotka voivat johtaa sakon määräämiseen, sekä asetuksen (EU) 2016/679 83 artiklan 2 kohdassa luetellut seikat, mukaan lukien huomioon ottamansa raskauttavat tai lieventävät tekijät.



Tarkistus		142

Ehdotus asetukseksi
14 artikla – 3 kohta
	

	Komission teksti
	Tarkistus

	3.	Johtavan valvontaviranomaisen on ilmoitettava alustavat päätelmät jokaiselle tutkinnan kohteena olevalle.
	3.	Johtavan valvontaviranomaisen on ilmoitettava alustavat päätelmät jokaiselle tutkinnan kohteena olevalle, johon voidaan käyttää korjaavia valtuuksia, sekä valvontaviranomaiselle, jolle valitus on tehty, ja osallistuville valvontaviranomaisille. Valvontaviranomainen, jolle valitus on tehty, ilmoittaa alustavat päätelmät valituksen tekijälle.



Tarkistus		143

Ehdotus asetukseksi
14 artikla – 4 kohta
	

	Komission teksti
	Tarkistus

	4.	Ilmoittaessaan alustavista päätelmistä tutkinnan kohteena oleville johtavan valvontaviranomaisen on asetettava määräaika, jossa ne voivat esittää kirjallisesti näkemyksensä. Johtavalla valvontaviranomaisella ei ole velvollisuutta ottaa huomioon kyseisen määräajan päättymisen jälkeen saatuja kirjallisia näkemyksiä.
	Poistetaan.



Tarkistus		144

Ehdotus asetukseksi
14 artikla – 5 kohta
	

	Komission teksti
	Tarkistus

	5.	Ilmoittaessaan alustavista päätelmistä tutkinnan kohteena oleville johtavan valvontaviranomaisen on annettava niille mahdollisuus tutustua hallinnolliseen asiakirja-aineistoon 20 artiklan mukaisesti.
	Poistetaan.



Tarkistus		145

Ehdotus asetukseksi
14 artikla – 6 kohta
	

	Komission teksti
	Tarkistus

	6.	Tutkinnan kohteena olevat voivat kirjallisissa vastineissaan alustaviin päätelmiin esittää kaikki tiedossaan olevat tosiseikat ja oikeudelliset perustelut, joilla on merkitystä niiden puolustukselle johtavan valvontaviranomaisen väitteitä vastaan. Niiden on oheistettava mukaan kaikki esitettyjen tosiseikkojen todistamiseksi tarvittavat asiakirjat. Johtavan valvontaviranomaisen on käsiteltävä päätösehdotuksessaan ainoastaan väitteitä, mukaan lukien asian tosiseikat ja näihin tosiseikkoihin perustuvat oikeudelliset arvioinnit, joista tutkinnan kohteena oleville on annettu mahdollisuus esittää huomautuksia.
	6.	Tutkinnan kohteena olevat voivat kirjallisissa vastineissaan alustaviin päätelmiin esittää kaikki tiedossaan olevat tosiseikat ja oikeudelliset perustelut, joilla on merkitystä niiden puolustukselle johtavan valvontaviranomaisen väitteitä vastaan. Niiden on oheistettava mukaan kaikki esitettyjen tosiseikkojen kannalta merkitykselliset asiakirjat. Johtavan valvontaviranomaisen on käsiteltävä päätösehdotuksessaan ainoastaan väitteitä, mukaan lukien asian tosiseikat ja näihin tosiseikkoihin perustuvat oikeudelliset arvioinnit, joista osapuolille on annettu mahdollisuus esittää huomautuksia.



Tarkistus		146

Ehdotus asetukseksi
15 artikla
	

	Komission teksti
	Tarkistus

	15 artikla
	Poistetaan.

	Alustavien päätelmien toimittaminen valituksen tekijöille
	

	1.	Kun johtava valvontaviranomainen antaa alustavat päätelmät asiasta, jota koskevan valituksen se on vastaanottanut, sen valvontaviranomaisen, jolle valitus on tehty, on toimitettava valituksen tekijälle ei-luottamuksellinen versio alustavista päätelmistä ja asetettava määräaika, jossa valituksen tekijä voi esittää kirjallisesti näkemyksensä asiasta.
	

	2.	Edellä olevaa 1 kohtaa sovelletaan myös silloin, kun valvontaviranomainen käsittelee useita valituksia yhdessä, jakaa valituksia osiin tai käyttää muulla tavoin tutkinnan laajuutta koskevaa harkintavaltaansa alustavissa päätelmissä esitetyn mukaisesti.
	

	3.	Jos johtava valvontaviranomainen katsoo, että valituksen tekijälle on toimitettava hallinnolliseen asiakirja-aineistoon sisältyviä asiakirjoja, jotta valituksen tekijä voi esittää näkemyksensä alustavista päätelmistä, sen valvontaviranomaisen, jolle valitus on tehty, on toimitettava valituksen tekijälle kyseisistä asiakirjoista ei-luottamuksellinen versio samalla kun se 1 kohdan mukaisesti toimittaa tälle alustavat päätelmät.
	

	4.	Valituksen tekijälle on toimitettava alustavien päätelmien ei-luottamuksellinen versio ainoastaan sitä konkreettista tutkintaa varten, josta alustavat päätelmät on tehty.
	

	5.	Ennen kuin valituksen tekijä saa alustavien päätelmien ja 3 kohdan nojalla toimitettujen asiakirjojen ei-luottamuksellisen version, sen on toimitettava johtavalle valvontaviranomaiselle luottamuksellisuusvakuutus, jossa valituksen tekijä sitoutuu olemaan paljastamatta alustavien päätelmien ei-luottamuksellisessa versiossa esitettyjä tietoja tai arviointeja tai olemaan käyttämättä kyseisiä päätelmiä muihin tarkoituksiin kuin konkreettiseen tutkintaan, josta kyseiset päätelmät on tehty.
	



Tarkistus		147

Ehdotus asetukseksi
16 artikla – otsikko
	

	Komission teksti
	Tarkistus

	Lopullisen päätöksen tekeminen
	Päätösehdotusten, tarkistettujen päätösehdotusten ja lopullisen päätöksen antaminen



Tarkistus		148

Ehdotus asetukseksi
16 artikla – 1 kohta
	

	Komission teksti
	Tarkistus

	Toimitettuaan osallistuville valvontaviranomaisille päätösehdotuksen asetuksen (EU) 2016/679 60 artiklan 3 kohdan mukaisesti ja jos yksikään osallistuvista valvontaviranomaisista ei ole vastustanut päätösehdotusta asetuksen (EU) 2016/679 60 artiklan 4 ja 5 kohdassa tarkoitetuissa määräajoissa, johtavan valvontaviranomaisen on asetuksen (EU) 2016/679 60 artiklan 7 kohdan mukaisesti tehtävä päätös ja annettava se tiedoksi päätöksensä tapauksen mukaan rekisterinpitäjän tai henkilötietojen käsittelijän päätoimipaikkaan tai ainoaan toimipaikkaan sekä ilmoitettava osallistuville valvontaviranomaisille ja tietosuojaneuvostolle kyseessä olevasta päätöksestä, mukaan lukien yhteenveto asiaankuuluvista tosiseikoista ja perusteet.
	Toimitettuaan osallistuville valvontaviranomaisille päätösehdotuksen asetuksen (EU) 2016/679 60 artiklan 3 kohdan mukaisesti ja jos yksikään osallistuvista valvontaviranomaisista ei ole vastustanut päätösehdotusta asetuksen (EU) 2016/679 60 artiklan 4 ja 5 kohdassa tarkoitetuissa määräajoissa, johtavan valvontaviranomaisen on asetuksen (EU) 2016/679 60 artiklan 7 kohdan ja 60 artiklan 9 kohdan mukaisesti tehtävä neljän viikon kuluessa asetuksen (EU) 2016/679 60 artiklan 4 ja 5 kohdassa tarkoitettujen määräaikojen päättymisestä päätös ja annettava se tiedoksi päätöksensä tapauksen mukaan rekisterinpitäjän tai henkilötietojen käsittelijän päätoimipaikkaan tai ainoaan toimipaikkaan sekä ilmoitettava osallistuville valvontaviranomaisille ja tietosuojaneuvostolle kyseessä olevasta päätöksestä, mukaan lukien yhteenveto asiaankuuluvista tosiseikoista ja perusteet.



Tarkistus		149

Ehdotus asetukseksi
16 artikla – 1 a kohta (uusi)
	

	Komission teksti
	Tarkistus

	
	1 a.	Jos osallistuva valvontaviranomainen on vastustanut päätösehdotusta asetuksen (EU) 2016/679 60 artiklan 4 kohdassa tarkoitetussa määräajassa ja johtava valvontaviranomainen aikoo noudattaa tätä vastalausetta, johtavan valvontaviranomaisen on neljän viikon kuluessa toimitettava tarkistettu päätösehdotus kyseisen asetuksen 60 artiklan 5 kohdan mukaisesti.



Tarkistus		150

Ehdotus asetukseksi
16 artikla – 1 b kohta (uusi)
	

	Komission teksti
	Tarkistus

	
	1 b.	Jos osallistuva valvontaviranomainen on vastustanut päätösehdotusta asetuksen (EU) 2016/679 60 artiklan 4 kohdassa tarkoitetussa määräajassa ja jos johtava valvontaviranomainen ei noudata merkityksellistä ja perusteltua vastalausetta tai katsoo, että vastalause ei ole merkityksellinen tai perusteltu, johtavan valvontaviranomaisen on neljän viikon kuluessa saatettava asia 63 artiklassa tarkoitetun yhdenmukaisuusmekanismin piiriin mainitun asetuksen 60 artiklan 4 kohdan mukaisesti.



Tarkistus		151

Ehdotus asetukseksi
16 artikla – 1 c kohta (uusi)
	

	Komission teksti
	Tarkistus

	
	1 c.	Kaikki asetuksen (EU) 2016/679 60 artiklan 3, 5 tai 7–9 kohdan mukaiset päätösehdotukset tai lopulliset päätökset on annettava kirjallisesti käyttäen lyhyttä, tiivistä, läpinäkyvää ja helposti ymmärrettävää muotoa sekä selkeää ja yksinkertaista kieltä, sanotun kuitenkaan rajoittamatta kansallisen lainsäädännön lisävaatimusten soveltamista. Ne on laadittava puolueettomasti ottaen huomioon osapuolten eriävät todisteet ja näkemykset, ja niissä on oltava ainakin seuraavat tiedot:

	
	a)	päätöksen antaneen valvontaviranomaisen nimi;

	
	b)	päätöksen antamispäivä;

	
	c)	puolueeton tiivistelmä tapauksen merkityksellisistä tosiseikoista ja niiden lähteestä;

	
	d)	päätöksen oikeudelliset perusteet;

	
	e)	käytetyt korjaavat valtuudet, seuraamukset tai muut toimenpiteet; ja

	
	f)	tiedot oikeudesta tehokkaisiin oikeussuojakeinoihin asetuksen (EU) 2016/679 78 artiklan ja sovellettavan kansallisen prosessioikeuden mukaisesti.



Tarkistus		152

Ehdotus asetukseksi
16 artikla – 1 d kohta (uusi)
	

	Komission teksti
	Tarkistus

	
	1 d.	Jos oikeudellisesti sitovan päätöksen antaa se valvontaviranomainen, jolle valitus on tehty asetuksen (EU) 2016/679 60 artiklan 8 tai 9 kohdan mukaisesti, johtavan valvontaviranomaisen on varmistettava, että päätös sisältää kaikki osallistuvan valvontaviranomaisen sovellettavan kansallisen prosessioikeuden mukaisesti tarvittavat tiedot. Osallistuvan valvontaviranomaisen, jolle valitus on tehty, on avustettava johtavaa valvontaviranomaista päätöksen laatimisessa kyseisellä tavalla.



Tarkistus		153

Ehdotus asetukseksi
16 artikla – 1 e kohta (uusi)
	

	Komission teksti
	Tarkistus

	
	1 e.	Päätösehdotus tai lopullinen päätös voi perustua ainoastaan sellaisten asiakirjojen tai muiden todisteiden perusteella tehtyihin tosiseikkoja koskeviin päätelmiin, joista tutkinnan kohteena olevilla on ollut mahdollisuus esittää näkemyksensä.



Tarkistus		154

Ehdotus asetukseksi
16 artikla – 1 f kohta (uusi)
	

	Komission teksti
	Tarkistus

	
	1 f.	Osapuolille asetuksen (EU) 2016/679 60 artiklan 7–9 kohdan mukaisesti toimitettavien tietojen on sisällettävä jäljennös oikeudellisesti sitovasta päätöksestä ja tiedot asetuksen (EU) 2016/679 78 artiklan mukaisesti käytettävissä olevasta oikeussuojakeinosta.



Tarkistus		155

Ehdotus asetukseksi
16 artikla – 1 g kohta (uusi)
	

	Komission teksti
	Tarkistus

	
	1 g.	Valvontaviranomaisten on julkaistava kaikki oikeudellisesti sitovat päätökset ilman aiheetonta viivytystä, kuitenkin viimeistään kolmen kuukauden kuluttua hyväksymisestä, jolleivat uudet päätökset poikkea olennaisesti aiemmin julkaistuista päätöksistä. Sovellettavan kansallisen lainsäädännön mukaisesti valvontaviranomaiset voivat muuttaa osapuolten nimiä, muita tietoja, jotka voivat mahdollistaa osapuolten tunnistamisen, ja muita tietoja, jotka on suojattu sovellettavan lainsäädännön nojalla.



Tarkistus		156

Ehdotus asetukseksi
17 artikla
	

	Komission teksti
	Tarkistus

	17 artikla
	Poistetaan.

	Oikeus tulla kuulluksi tarkistetusta päätösehdotuksesta
	

	1.	Jos johtava valvontaviranomainen katsoo, että asetuksen (EU) 2016/679 60 artiklan 5 kohdassa tarkoitetussa tarkistetussa päätösehdotuksessa tuodaan esiin seikkoja, joista tutkinnan kohteena olevilla olisi oltava mahdollisuus esittää näkemyksensä, johtavan valvontaviranomaisen on ennen tarkistetun päätösehdotuksen toimittamista asetuksen (EU) 2016/679 60 artiklan 5 kohdan mukaisesti annettava tutkinnan kohteena oleville mahdollisuus esittää näkemyksensä tällaisista uusista seikoista.
	

	2.	Johtavan valvontaviranomaisen on asetettava määräaika, jonka kuluessa tutkimuksen kohteena olevat voivat esittää näkemyksensä.
	



Tarkistus		157

Ehdotus asetukseksi
18 artikla – 1 kohta – a alakohta
	

	Komission teksti
	Tarkistus

	a)	niiden on perustuttava yksinomaan päätösehdotukseen sisältyviin tosiseikkoihin ja
	a)	niiden on perustuttava päätösehdotukseen sisältyviin tosiseikkoihin tai todisteisiin, tapausta koskevaan yhteiseen asiakirja-aineistoon tai muihin merkityksellisen ja perustellun vastalauseen kanssa toimitettuihin todisteisiin;



Tarkistus		158

Ehdotus asetukseksi
18 artikla – 1 kohta – b alakohta
	

	Komission teksti
	Tarkistus

	b)	ne eivät saa muuttaa väitteiden laajuutta tuomalla esiin seikkoja, jotka muodostaisivat asetuksen (EU) 2016/679 rikkomista koskevia lisäväitteitä tai muuttaisivat esitettyjen väitteiden perusluonnetta.
	b)	ne eivät saa muuttaa tapauksen laajuutta, joka on määritelty keskeisten näkökohtien tiivistelmän uusimmassa versiossa; ja 



Tarkistus		159

Ehdotus asetukseksi
18 artikla – 1 kohta – b a alakohta (uusi)
	

	Komission teksti
	Tarkistus

	
	b a)	niissä on yksilöitävä selkeästi päätösehdotuksen osat, joita olisi muutettava, mukaan lukien mahdollisuuksien mukaan ehdotetun muutoksen tarkka sanamuoto tai riittävän tarkka kuvaus päätösehdotukseen ehdotetusta muutoksesta.



Tarkistus		160

Ehdotus asetukseksi
18 artikla – 2 kohta – a alakohta
	

	Komission teksti
	Tarkistus

	a)	kunkin merkityksellisen ja perustellun vastalauseen ja yksittäistä vastalausetta koskevan johtavan valvontaviranomaisen kannan pituus saa olla enintään kolme sivua, eikä siihen saa oheistaa liitteitä. Tapauksissa, joissa on kyse erityisen monimutkaisista oikeudellisista kysymyksistä, enimmäispituus voidaan nostaa kuuteen sivuun, paitsi jos tietosuojaneuvosto hyväksyy erityisolosuhteet riittäväksi perusteeksi tätäkin pidemmälle enimmäispituudelle;
	Poistetaan.



Tarkistus		161

Ehdotus asetukseksi
IV luku
	

	Komission teksti
	Tarkistus

	[...]
	Poistetaan.



Tarkistus		162

Ehdotus asetukseksi
22 artikla – otsikko
	

	Komission teksti
	Tarkistus

	Asian siirtäminen asetuksen (EU) 2016/679 65 artiklan mukaiseen kiistanratkaisumenettelyyn
	Asian siirtäminen asetuksen (EU) 2016/679 65 artiklan 1 kohdan a alakohdan mukaiseen kiistanratkaisumenettelyyn



Tarkistus		163

Ehdotus asetukseksi
22 artikla – 1 kohta
	

	Komission teksti
	Tarkistus

	1.	Jos johtava valvontaviranomainen ei noudata merkityksellisiä ja perusteltuja vastalauseita tai katsoo, että vastalauseet eivät ole merkityksellisiä tai perusteltuja, sen on siirrettävä asia asetuksen (EU) 2016/679 65 artiklassa säädettyyn kiistanratkaisumenettelyyn.
	1.	Jos johtava valvontaviranomainen ei noudata merkityksellisiä ja perusteltuja vastalauseita tai katsoo, että vastalauseet eivät ole merkityksellisiä tai perusteltuja, sen on siirrettävä asia asetuksen (EU) 2016/679 65 artiklassa säädettyyn kiistanratkaisumenettelyyn neljän viikon kuluessa kaikkien merkityksellisten ja perusteltujen vastalauseiden vastaanottamisesta tai asetuksen (EU) 2016/679 60 artiklan 4 kohdan mukaisen määräajan umpeutumisesta. Määräajan jälkeen vastaanotettuja merkityksellisiä ja perusteltuja vastalauseita ei oteta huomioon.



Tarkistus		164

Ehdotus asetukseksi
22 artikla – 2 kohta – johdantokappale
	

	Komission teksti
	Tarkistus

	2.	Siirtäessään asian kiistanratkaisumenettelyyn johtavan valvontaviranomaisen on toimitettava tietosuojaneuvostolle kaikki seuraavat asiakirjat:
	2.	Siirtäessään asian kiistanratkaisumenettelyyn johtavan valvontaviranomaisen on toimitettava tietosuojaneuvostolle kaikki seuraavat:



Tarkistus		165

Ehdotus asetukseksi
22 artikla – 2 kohta – a a alakohta (uusi)
	

	Komission teksti
	Tarkistus

	
	a a)	keskeisten näkökohtien tiivistelmä;



Tarkistus		166

Ehdotus asetukseksi
22 artikla – 2 kohta – b alakohta
	

	Komission teksti
	Tarkistus

	b)	yhteenveto asiaa koskevista tosiseikoista;
	b)	yhteenveto asiaa koskevista tosiseikoista, mukaan lukien kuvaus käsittelytoimista, kuvaus rekisterinpitäjän organisaatiosta ja kuvaus siitä, missä henkilötietojen käsittelyn tarkoituksia ja keinoja koskevat asiaankuuluvat päätökset tehdään;



Tarkistus		167

Ehdotus asetukseksi
22 artikla – 2 kohta – d alakohta
	

	Komission teksti
	Tarkistus

	d)	tutkinnan kohteena olevien tämän asetuksen 14 ja 17 artiklan mukaisesti kirjallisesti esittämät näkemykset;
	d)	osapuolten 14 artiklan mukaisesti kirjallisesti esittämät näkemykset;



Tarkistus		168

Ehdotus asetukseksi
22 artikla – 2 kohta – e alakohta
	

	Komission teksti
	Tarkistus

	e)	valituksen tekijöiden tämän asetuksen 11, 12 ja 15 artiklan mukaisesti kirjallisesti esittämät näkemykset;
	Poistetaan.



Tarkistus		169

Ehdotus asetukseksi
22 artikla – 2 kohta – f alakohta
	

	Komission teksti
	Tarkistus

	f)	merkitykselliset ja perustellut vastalauseet, joita johtava valvontaviranomainen ei ole noudattanut;
	f)	merkitykselliset ja perustellut vastalauseet, joita johtava valvontaviranomainen ei ole noudattanut, ja vastalauseet, jotka johtava valvontaviranomainen on hylännyt merkityksettöminä tai perusteettomina;



Tarkistus		170

Ehdotus asetukseksi
22 artikla – 2 kohta – g alakohta
	

	Komission teksti
	Tarkistus

	g)	syyt, joiden perusteella johtava valvontaviranomainen ei ole noudattanut merkityksellisiä ja perusteltuja vastalauseita tai on katsonut, että vastalauseet eivät olleet merkityksellisiä tai perusteltuja.
	g)	syyt, joiden perusteella johtava valvontaviranomainen ei ole noudattanut vastalauseita tai on hylännyt vastalauseet merkityksettöminä tai perusteettomina;



Tarkistus		171

Ehdotus asetukseksi
22 artikla – 2 kohta – g a alakohta (uusi)
	

	Komission teksti
	Tarkistus

	
	g a)	oikeus tutustua tapausta koskevaan yhteiseen asiakirja-aineistoon.



Tarkistus		172

Ehdotus asetukseksi
22 artikla – 3 kohta
	

	Komission teksti
	Tarkistus

	3.	Tietosuojaneuvoston on neljän viikon kuluessa 2 kohdassa lueteltujen asiakirjojen vastaanottamisesta yksilöitävä hyväksymänsä merkitykselliset ja perustellut vastalauseet.
	3.	Tietosuojaneuvoston on rekisteröitävä asian siirtäminen kiistanratkaisumenettelyyn kahden viikon kuluessa 2 kohdassa lueteltujen kaikkien asiakirjojen vastaanottamisesta tai pyydettävä toimittamaan puuttuvat tiedot uudelleen viikon kuluessa. Rekisteröidessään asian siirtämisen tietosuojaneuvosto laatii jäsennellyn luettelon tietosuojaneuvoston menettelyn kohteena olevista valvontaviranomaisten välisistä kiistoista ja toimittaa sen välittömästi kaikille valvontaviranomaisille.



Tarkistus		173

Ehdotus asetukseksi
22 artikla – 3 a kohta (uusi)
	

	Komission teksti
	Tarkistus

	
	3 a.	Kun kaikki 2 kohdassa mainitut tiedot on vastaanotettu, tietosuojaneuvoston puheenjohtajalla on valtuudet pyytää johtavalta valvontaviranomaiselta tai osallistuvilta valvontaviranomaisilta lisätietoja, asiakirjoja tai selvennyksiä, joita tietosuojaneuvosto tarvitsee tehdäkseen sitovan päätöksen kaikista seikoista, joita merkitykselliset ja perustellut vastalauseet koskevat. Viranomaisten on toimitettava nämä lisätiedot viimeistään viikon kuluttua pyynnön vastaanottamisesta.



Tarkistus		174

Ehdotus asetukseksi
22 artikla – 3 b kohta (uusi)
	

	Komission teksti
	Tarkistus

	
	3 b.	Osallistuvat valvontaviranomaiset voivat kahden viikon kuluessa siitä, kun niille on toimitettu 3 kohdan mukainen ilmoitus, toimittaa muut niillä olevat asiaa koskevat tiedot, jotka eivät sisältyneet vastalauseisiin, mukaan lukien näihin rajoittumatta niiden vastalausetta koskevat tosiseikat ja asiakirjat.



Tarkistus		175

Ehdotus asetukseksi
22 artikla – 3 c kohta (uusi)
	

	Komission teksti
	Tarkistus

	
	3 c.	Asetuksen (EU) 2016/679 65 artiklan 2 kohdan mukaisella ’asiaa koskevan pyynnön vastaanottamisella’ tarkoitetaan ajankohtaa, jolloin kaikki 22 artiklan 2 kohdassa tarkoitetut asiakirjat ovat saatavilla ja ne on käännetty 2 d artiklan mukaisesti.



Tarkistus		176

Ehdotus asetukseksi
22 artikla – 3 d kohta (uusi)
	

	Komission teksti
	Tarkistus

	
	3 d.	Asetuksen (EU) 2016/679 65 artiklan 4 kohdassa säädettyä kieltoa, jonka mukaan valvontaviranomaiset eivät anna päätöstä tietosuojaneuvostolle toimitetusta asiasta asetuksen (EU) 2016/679 65 artiklan 2 kohdassa ja 3 kohdassa tarkoitettujen määräaikojen kuluessa, sovelletaan myös tämän artiklan 3 kohdassa tarkoitettuihin ajanjaksoihin.



Tarkistus		177

Ehdotus asetukseksi
23 artikla
	

	Komission teksti
	Tarkistus

	23 artikla
	Poistetaan.

	Asetuksen (EU) 2016/679 65 artiklan 1 kohdan a alakohdan mukaiseen päätökseen liittyvä kirjaaminen
	

	Tietosuojaneuvoston puheenjohtajan on kirjattava asian siirtäminen kiistanratkaisumenettelyyn asetuksen (EU) 2016/679 65 artiklan 1 kohdan a alakohdan nojalla viimeistään viikon kuluttua siitä, kun hän on vastaanottanut kaikki seuraavat asiakirjat:
	

	a)	merkityksellisten ja perusteltujen vastalauseiden kohteena oleva päätösehdotus tai tarkistettu päätösehdotus;
	

	b)	yhteenveto asiaa koskevista tosiseikoista;
	

	c)	tutkinnan kohteena olevien tämän asetuksen 14 ja 17 artiklan mukaisesti kirjallisesti esittämät näkemykset;
	

	d)	valituksen tekijöiden tämän asetuksen 11, 12 ja 15 artiklan mukaisesti kirjallisesti esittämät näkemykset;
	

	e)	hyväksytyt merkitykselliset ja perustellut vastalauseet;
	

	f)	syyt, joiden perusteella johtava valvontaviranomainen ei noudattanut merkityksellisiä ja perusteltuja vastalauseita.
	



Tarkistus		178

Ehdotus asetukseksi
24 artikla
	

	Komission teksti
	Tarkistus

	24 artikla
	Poistetaan.

	Perustelujen ilmaiseminen ennen asetuksen (EU) 2016/679 65 artiklan 1 kohdan a alakohdan mukaista päätöstä
	

	1.	Ennen asetuksen (EU) 2016/679 65 artiklan 1 kohdan a alakohdan mukaisen sitovan päätöksen antamista tietosuojaneuvoston puheenjohtajan on toimitettava johtavan valvontaviranomaisen välityksellä tutkinnan kohteena oleville ja/tai, jos valitus on tarkoitus hylätä kokonaan tai osittain, valituksen tekijälle perustelut tietosuojaneuvoston kaavailemalle päätökselle. Jos tietosuojaneuvosto aikoo antaa sitovan päätöksen, jossa johtavaa valvontaviranomaista vaaditaan muuttamaan päätösehdotustaan tai tarkistettua päätösehdotustaan, tietosuojaneuvoston on päätettävä, olisiko tällaisiin perusteluihin liitettävä hyväksytyt merkitykselliset ja perustellut vastalauseet, joiden pohjalta tietosuoja neuvosto aikoo antaa päätöksensä.
	

	2.	Tutkimuksen kohteena olevilla ja/tai, jos valitus on tarkoitus hylätä kokonaan tai osittain, valituksen tekijällä on 1 kohdassa tarkoitettujen perustelujen vastaanottamisesta viikko aikaa esittää näkemyksensä asiassa.
	

	3.	Edellä 2 kohdassa tarkoitettua määräaikaa pidennetään viikolla, jos tietosuojaneuvosto pidentää sitovan päätöksen antamisen määräaikaa asetuksen (EU) 2016/679 65 artiklan 2 kohdan nojalla.
	

	4.	Asetuksen (EU) 2016/679 65 artiklan 2 kohdassa säädetty tietosuojaneuvoston sitovan päätöksen antamisen määräaika ei kulu 2 ja 3 kohdassa säädettyjen määräaikojen kuluessa.
	



Tarkistus		179

Ehdotus asetukseksi
25 artikla
	

	Komission teksti
	Tarkistus

	25 artikla
	Poistetaan.

	Asetuksen (EU) 2016/679 65 artiklan 1 kohdan b alakohdan mukaiseen päätökseen liittyvä menettely
	

	1.	Kun valvontaviranomainen siirtää asian toimivallan osalta tietosuojaneuvoston käsiteltäväksi asetuksen 2016/679 65 artiklan 1 kohdan b alakohdan nojalla, sen on toimitettava tietosuojaneuvostolle kaikki seuraavat asiakirjat:
	

	a)	yhteenveto asiaa koskevista tosiseikoista;
	

	b)	näiden tosiseikkojen arviointi asetuksen (EU) 2016/679 56 artiklan 1 kohdan edellytysten osalta;
	

	c)	sen rekisterinpitäjän tai henkilötietojen käsittelijän näkemykset, jonka päätoimipaikkaan asian siirtäminen liittyy;
	

	d)	niiden muiden valvontaviranomaisten näkemykset, joita asian siirtäminen koskee;
	

	e)	kaikki muut asiakirjat tai tiedot, joita siirtävä valvontaviranomainen pitää merkityksellisinä ja tarpeellisina ratkaisun löytämiseksi asiassa.
	

	2.	Tietosuojaneuvoston puheenjohtajan on kirjattava asia tietosuojaneuvostolle siirretyksi viimeistään viikon kuluttua 1 kohdassa tarkoitettujen asiakirjojen vastaanottamisesta.
	



Tarkistus		180

Ehdotus asetukseksi
26 artikla – 1 kohta – c alakohta
	

	Komission teksti
	Tarkistus

	c)	siirtävän valvontaviranomaisen tai komission näkemykset siitä, olisiko tietyn valvontaviranomaisen pitänyt toimittaa tapauksen mukaan päätösehdotus tietosuojaneuvostolle asetuksen (EU) 2016/679 64 artiklan 1 kohdan mukaisesti tai siitä, että tietty valvontaviranomainen ei noudattanut lausuntoa, jonka tietosuojaneuvosto antoi asetuksen (EU) 2016/679 64 artiklan mukaisesti.
	c)	siirtävän valvontaviranomaisen tai komission näkemykset siitä, olisiko tietyn valvontaviranomaisen pitänyt toimittaa tapauksen mukaan päätösehdotus tietosuojaneuvostolle asetuksen (EU) 2016/679 64 artiklan 1 kohdan mukaisesti tai siitä, että tietty valvontaviranomainen ei noudattanut lausuntoa, jonka tietosuojaneuvosto antoi asetuksen (EU) 2016/679 64 artiklan mukaisesti, mukaan lukien selvitys siitä, mitä kohtia ei noudatettu, ja viittaus hyväksytyn päätöksen asiaankuuluvaan osaan.



Tarkistus		181

Ehdotus asetukseksi
26 artikla – 1 a kohta (uusi)
	

	Komission teksti
	Tarkistus

	
	1 a.	Tietosuojaneuvoston puheenjohtaja ilmoittaa kaikille valvontaviranomaisille tietosuojaneuvostolle 1 kohdan nojalla tehdystä siirrosta, jotta valvontaviranomaiset voivat esittää näkemyksensä.



Tarkistus		182

Ehdotus asetukseksi
26 artikla – 3 kohta
	

	Komission teksti
	Tarkistus

	3.	Tietosuojaneuvoston puheenjohtajan on kirjattava asia siirretyksi tietosuojaneuvostolle viimeistään viikon kuluttua 1 ja 2 kohdassa tarkoitettujen asiakirjojen vastaanottamisesta.
	3.	Tietosuojaneuvoston puheenjohtajan on kirjattava asia siirretyksi tietosuojaneuvostolle viimeistään viikon kuluttua kaikkien 1 ja 2 kohdassa tarkoitettujen asiakirjojen vastaanottamisesta.



Tarkistus		183

Ehdotus asetukseksi
26 a artikla (uusi)
	

	Komission teksti
	Tarkistus

	
	26 a artikla

	
	Tietosuojaneuvoston menettelylliset päätökset

	
	1.	Asetuksen (EU) 2016/679 66 artiklan nojalla valvontaviranomainen voi pyytää tietosuojaneuvostoa tekemään kiireellisen sitovan päätöksen menettelyllisenä päätöksenä kaikista valvontaviranomaisten välisistä menettelyllisistä riita-asioista tässä asetuksessa säädetyissä tapauksissa.

	
	2.	Jos johtava valvontaviranomainen katsoo, ettei se voi mitenkään noudattaa 4 artiklan 1 b kohdassa tai 5 a artiklan 3 kohdassa säädettyä määräaikaa erityisesti poikkeuksellisen monimutkaisten tosiseikkoja koskevien tutkintojen vuoksi, sen on pyydettävä tietosuojaneuvostolta 1 kohdan mukaista kiireellistä sitovaa päätöstä, joka koskee enintään yhdeksän kuukauden pituista määräajan pidennystä. Valvontaviranomaisen on osoitettava, että vaikka se on noudattanut 2 c artiklan 1 kohtaa, pyydetty pidentäminen on ehdottoman välttämätöntä.

	
	3.	Edellä 1 ja 2 kohdassa tarkoitetuissa pyynnöissä on oltava vähintään seuraavat:

	
	a)	tosiseikat, joihin vedotaan, ja kaikki viranomaisen tai osapuolen saatavilla olevat todisteet;

	
	b)	pyynnön oikeudelliset perusteet;

	
	c)	1 kohdan mukainen päätös tai 2 kohdan mukainen määräajan pidentäminen, jota viranomainen tai osapuoli pyytää tietosuojaneuvostolta;

	
	4.	Tietosuojaneuvoston on päätettävä asia kahden viikon kuluessa sillä olevien tietojen perusteella tai hylättävä hakemus. Päätökset sitovat valvontaviranomaisia.



Tarkistus		184

Ehdotus asetukseksi
26 b artikla (uusi)
	

	Komission teksti
	Tarkistus

	
	26 b artikla

	
	Oikeus tehokkaisiin oikeussuojakeinoihin valvontaviranomaista vastaan

	
	1.	Kullakin menettelyn osapuolella on oikeus tehokkaisiin oikeussuojakeinoihin, sanotun kuitenkaan rajoittamatta asetuksen (EU) 2016/679 78 artiklan mukaisia olemassa olevia oikeussuojakeinoja ja muita hallinnollisia tai muita kuin oikeudellisia muutoksenhakukeinoja,

	
	a)	jos valvontaviranomainen, jolle valitus on tehty, ei käytä valtuuksiaan varmistaakseen, että toinen valvontaviranomainen etenee asiassa;

	
	b)	jos johtava valvontaviranomainen ei noudata asetuksessa (EU) 2016/679 ja tässä asetuksessa säädettyjä määräaikoja; tai

	
	c)	jos valvontaviranomainen ei noudata tietosuojaneuvoston sitovaa päätöstä.

	
	2.	Jokainen menettelyn osapuoli tai asetuksen (EU) 2016/679 80 artiklan 1 kohdassa tarkoitettu voittoa tavoittelematon elin voi nostaa 1 kohdan c alakohdan mukaisen kanteen, jos se katsoo, että asetuksen (EU) 2016/679 mukaisia rekisteröidyn oikeuksia on loukattu käsittelyssä.

	
	3.	Jos 1 kohdan mukaisen uudelleentarkastelun suorittava tuomioistuin toteaa, että valvontaviranomainen ei ole täyttänyt velvollisuuksiaan, sillä on valtuudet määrätä kyseinen valvontaviranomainen toteuttamaan tarvittavat toimet.



Tarkistus		185

Ehdotus asetukseksi
27 artikla – 1 kohta – a alakohta
	

	Komission teksti
	Tarkistus

	a)	yhteenveto asiaa koskevista tosiseikoista;
	a)	yhteenveto asiaa koskevista tosiseikoista, mukaan lukien todisteet asetuksen (EU) 2016/679 rikkomisesta;



Tarkistus		186

Ehdotus asetukseksi
27 artikla – 1 kohta – b alakohta
	

	Komission teksti
	Tarkistus

	b)	kuvaus valvontaviranomaisen omalla lainkäyttöalueellaan toteuttamasta väliaikaisesta toimenpiteestä, sen kestosta ja sen hyväksymisen syistä, mukaan lukien perustelut kiireelliselle tarpeelle toimia rekisteröityjen oikeuksien ja vapauksien suojelemiseksi;
	b)	kuvaus valvontaviranomaisen lausuntoa pyytäneen valvontaviranomaisen jäsenvaltion alueella toteuttamasta väliaikaisesta toimenpiteestä, sen kestosta ja sen hyväksymisen syistä, mukaan lukien perustelut kiireelliselle tarpeelle toimia rekisteröityjen oikeuksien ja vapauksien suojelemiseksi;



Tarkistus		187

Ehdotus asetukseksi
27 artikla – 1 kohta – c alakohta
	

	Komission teksti
	Tarkistus

	c)	perustelut pyynnön esittäneen valvontaviranomaisen jäsenvaltion alueella toteutettavien lopullisten toimenpiteiden kiireellisyydelle, mukaan lukien selvitys kyseisten toimenpiteiden toteuttamista edellyttävien olosuhteiden poikkeuksellisesta luonteesta.
	c)	perustelut lopullisten toimenpiteiden kiireellisyydelle, mukaan lukien selvitys kyseisten toimenpiteiden toteuttamista edellyttävien olosuhteiden poikkeuksellisesta luonteesta.



Tarkistus		188

Ehdotus asetukseksi
27 artikla – 1 kohta – c a alakohta (uusi)
	

	Komission teksti
	Tarkistus

	
	c a)	jos pyynnön esittävä viranomainen ei ole johtava valvontaviranomainen, johtavan valvontaviranomaisen näkemykset.



Tarkistus		189

Ehdotus asetukseksi
27 artikla – 2 kohta
	

	Komission teksti
	Tarkistus

	2.	Tietosuojaneuvoston kiireellinen lausunto on osoitettava pyynnön esittäneelle valvontaviranomaiselle. Sen on oltava samankaltainen kuin asetuksen (EU) 2016/679 64 artiklan 1 kohdassa tarkoitettu lausunto, ja sen on mahdollistettava se, että pyynnön esittänyt viranomainen voi pitää väliaikaisen toimenpiteensä voimassa tai muuttaa sitä asetuksen (EU) 2016/679 64 artiklan 7 kohdan velvoitteiden mukaisesti.
	2.	Tietosuojaneuvoston kiireellinen lausunto on osoitettava kaikille valvontaviranomaisille. Sen on oltava samankaltainen kuin asetuksen (EU) 2016/679 64 artiklan 1 kohdassa tarkoitettu lausunto, ja sen on mahdollistettava se, että viranomaiset voivat pitää väliaikaisen toimenpiteensä voimassa tai muuttaa sitä asetuksen (EU) 2016/679 64 artiklan 7 kohdan velvoitteiden mukaisesti.



Tarkistus		190

Ehdotus asetukseksi
28 artikla – otsikko
	

	Komission teksti
	Tarkistus

	Asetuksen (EU) 2016/679 66 artiklan 2 kohdan mukaiset kiireelliset päätökset
	Asetuksen (EU) 2016/679 66 artiklan 2 kohdan mukaiset kiireelliset sitovat päätökset



Tarkistus		191

Ehdotus asetukseksi
28 artikla – 1 kohta – johdantokappale
	

	Komission teksti
	Tarkistus

	1.	Asetuksen (EU) 2016/679 66 artiklan 2 kohdan mukainen tietosuojaneuvoston kiireellistä päätöstä koskeva pyyntö on esitettävä viimeistään kolme viikkoa ennen asetuksen (EU) 2016/679 61 artiklan 8 kohdan, 62 artiklan 7 kohdan tai 66 artiklan 1 kohdan nojalla hyväksyttyjen väliaikaisten toimenpiteiden voimassaolon päättymistä. Pyynnön on sisällettävä kaikki seuraavat seikat:
	1.	Asetuksen (EU) 2016/679 66 artiklan 2 kohdan mukainen tietosuojaneuvoston kiireellistä sitovaa päätöstä koskeva pyyntö on esitettävä viimeistään kolme viikkoa asetuksen (EU) 2016/679 61 artiklan 8 kohdan, 62 artiklan 7 kohdan tai 66 artiklan 1 kohdan nojalla hyväksyttyjen väliaikaisten toimenpiteiden hyväksymisen jälkeen. Pyynnön on sisällettävä kaikki seuraavat seikat:



Tarkistus		192

Ehdotus asetukseksi
28 artikla – 1 kohta – a alakohta
	

	Komission teksti
	Tarkistus

	a)	yhteenveto asiaa koskevista tosiseikoista;
	a)	yhteenveto asiaa koskevista tosiseikoista, mukaan lukien todisteet asetuksen (EU) 2016/679 rikkomisesta;



Tarkistus		193

Ehdotus asetukseksi
28 artikla – 1 kohta – b alakohta
	

	Komission teksti
	Tarkistus

	b)	päätöstä pyytävän valvontaviranomaisen jäsenvaltion lainkäyttöalueella toteutettu väliaikainen toimenpide, sen kesto ja sen hyväksymisen syyt, erityisesti perustelut kiireelliselle tarpeelle toimia rekisteröityjen oikeuksien ja vapauksien suojelemiseksi;
	(Tarkistus ei vaikuta suomenkieliseen versioon.)



Tarkistus		194

Ehdotus asetukseksi
28 artikla – 1 kohta – c alakohta
	

	Komission teksti
	Tarkistus

	c)	tiedot valvontaviranomaisen omalla alueella toteutetuista tutkintatoimenpiteistä ja tutkinnan kohteena olevien paikalliselta toimipaikalta saadut vastaukset tai muut pyynnön esittäneen valvontaviranomaisen hallussa olevat tiedot;
	c)	tiedot valvontaviranomaisen omalla alueella toteutetuista tutkintatoimenpiteistä ja tutkinnan kohteena olevilta saadut vastaukset tai muut pyynnön esittäneen valvontaviranomaisen hallussa olevat tiedot;



Tarkistus		195

Ehdotus asetukseksi
28 artikla – 1 kohta – d alakohta
	

	Komission teksti
	Tarkistus

	d)	perustelut sille, että pyynnön esittäneen valvontaviranomaisen alueella on kiireellisesti hyväksyttävä lopullisia toimenpiteitä, ottaen huomioon lopullisen toimenpiteen hyväksymistä edellyttävien olosuhteiden poikkeuksellinen luonne, tai näyttö siitä, että tietty valvontaviranomainen ei ole vastannut asetuksen (EU) 2016/679 61 artiklan 3 kohdan tai 62 artiklan 2 kohdan mukaiseen pyyntöön;
	d)	perustelut sille, että on kiireellisesti hyväksyttävä lopullisia toimenpiteitä, ottaen huomioon lopullisen toimenpiteen hyväksymistä edellyttävien olosuhteiden poikkeuksellinen luonne, tai näyttö siitä, että tietty valvontaviranomainen ei ole antanut asetuksen (EU) 2016/679 61 artiklan 5 kohdan mukaisesti pyydettyjä tietoja tai vastannut asetuksen (EU) 2016/679 61 artiklan 8 kohdan tai 62 artiklan 2 kohdan mukaiseen pyyntöön;



Tarkistus		196

Ehdotus asetukseksi
28 artikla – 1 kohta – f alakohta
	

	Komission teksti
	Tarkistus

	f)	tapauksen mukaan niiden tutkinnan kohteena olevien, joiden suhteen on toteutettu väliaikaisia toimenpiteitä asetuksen (EU) 2016/679 66 artiklan 1 kohdan nojalla, paikallisen toimipaikan näkemykset.
	f)	osapuolten näkemykset, jos ne ovat saatavilla. Jos pyynnön esittävä viranomainen ei ole johtava valvontaviranomainen, pyynnön esittävän viranomaisen on myönnettävä oikeus tulla kuulluksi tutkinnan kohteena oleville, joita vastaan on toteutettu väliaikaisia toimenpiteitä asetuksen (EU) 2016/679 66 artiklan 1 kohdan nojalla.



Tarkistus		197

Ehdotus asetukseksi
28 artikla – 2 kohta
	

	Komission teksti
	Tarkistus

	2.	Edellä 1 kohdassa tarkoitettu kiireellinen päätös on osoitettava pyynnön esittäneelle valvontaviranomaiselle, ja sen on mahdollistettava se, että pyynnön esittänyt viranomainen voi pitää väliaikaisen toimenpiteensä voimassa tai muuttaa sitä.
	2.	Edellä 1 kohdassa tarkoitettu kiireellinen sitova päätös on osoitettava johtavalle valvontaviranomaiselle ja kaikille osallistuville valvontaviranomaisille, ja siinä on täsmennettävä valvontaviranomaiset, joiden olisi tarvittaessa hyväksyttävä lopullisia toimenpiteitä tietosuojaneuvoston asetuksen (EU) 2016/679 66 artiklan 2 kohdan mukaisesti antaman kiireellisen lausunnon tai päätöksen perusteella.



Tarkistus		198

Ehdotus asetukseksi
28 artikla – 3 kohta
	

	Komission teksti
	Tarkistus

	3.	Jos tietosuojaneuvosto tekee kiireellisen sitovan päätöksen, jossa todetaan, että olisi hyväksyttävä lopulliset toimenpiteet, valvontaviranomaisen, jolle päätös on osoitettu, on hyväksyttävä tällaiset toimenpiteet ennen asetuksen (EU) 2016/679 66 artiklan 1 kohdan mukaisesti hyväksyttyjen väliaikaisten toimenpiteiden voimassaolon päättymistä.
	3.	Jos tietosuojaneuvosto tekee kiireellisen sitovan päätöksen, jossa todetaan, että olisi hyväksyttävä lopulliset toimenpiteet, valvontaviranomaisen tai -viranomaisten, jolle päätös on osoitettu, on hyväksyttävä tällaiset toimenpiteet ennen asetuksen (EU) 2016/679 66 artiklan 1 kohdan mukaisesti hyväksyttyjen väliaikaisten toimenpiteiden voimassaolon päättymistä.



Tarkistus		199

Ehdotus asetukseksi
28 artikla – 4 kohta
	

	Komission teksti
	Tarkistus

	4.	Edellä 1 kohdassa tarkoitetun pyynnön esittäneen valvontaviranomaisen on annettava lopullisia toimenpiteitä koskeva päätöksensä tiedoksi jäsenvaltionsa alueelle sijoittautuneelle rekisterinpitäjälle tai henkilötietojen käsittelijälle ja ilmoitettava asiasta tietosuojaneuvostolle. Jos johtava valvontaviranomainen ei ole pyynnön esittänyt viranomainen, pyynnön esittäneen viranomaisen on ilmoitettava johtavalle valvontaviranomaiselle lopullisesta toimenpiteestä.
	4.	Lopullisten toimenpiteiden hyväksymisestä vastaavan valvontaviranomaisen on annettava lopullisia toimenpiteitä koskeva päätöksensä tiedoksi tutkinnan kohteena oleville ja ilmoitettava asiasta tietosuojaneuvostolle. Jos johtava valvontaviranomainen ei ole pyynnön esittänyt viranomainen, pyynnön esittäneen viranomaisen on ilmoitettava tutkinnan kohteena oleville, joiden osalta väliaikaiset toimenpiteet on hyväksytty, tietosuojaneuvoston päätöksestä ja johtavan valvontaviranomaisen toteuttamista lopullisista toimenpiteistä. Valituksen vastaanottaneen valvontaviranomaisen on ilmoitettava valituksen tekijälle tietosuojaneuvoston päätöksestä ja johtavan valvontaviranomaisen toteuttamista lopullisista toimenpiteistä.



Tarkistus		200

Ehdotus asetukseksi
28 a artikla (uusi)
	

	Komission teksti
	Tarkistus

	
	28 a artikla

	
	Menettelyllisiä päätöksiä koskevat muutoksenhakukeinot

	
	Kansallisen lainsäädännön mukaiset muutoksenhakukeinot valvontaviranomaisen menettelyllisistä päätöksistä voidaan yhdistää ainoastaan lopullista aineellista päätöstä koskevaan muutoksenhakukeinoon. Sovellettavan kansallisen lainsäädännön mukaisia muutoksenhakukeinoja jatketaan valvontaviranomaisen menettelyn ajaksi.



Tarkistus		201

Ehdotus asetukseksi
28 b artikla (uusi)
	

	Komission teksti
	Tarkistus

	
	28 b artikla

	
	Täytäntöönpanotilastot

	
	Valvontaviranomaisten on ilmoitettava seuraavat luvut asetuksen (EU) 2016/679 59 artiklan mukaisessa toimintakertomuksessaan:

	
	a)	valvontaviranomaisen viran puolesta käynnistämien tutkintojen lukumäärä;

	
	b)	muiden valvontaviranomaisten viran puolesta käynnistämien tutkintojen lukumäärä;

	
	c)	vastaanotettujen valitusten määrä, mukaan lukien hylättyjen, peruutettujen, osittain hyväksyttyjen, kokonaan hyväksyttyjen tai muulla tavoin päätettyjen valitusten lukumäärä;

	
	d)	muutoksenhaun kohteena olevien oikeudellisesti sitovien päätösten lukumäärä;

	
	e)	a–d alakohdassa tarkoitettujen avointen ja päätettyjen menettelyjen lukumäärä ja keskimääräinen kesto;

	
	f)	asetuksen (EU) 2016/679 58 artiklan 2 kohdan tai sovellettavan kansallisen lainsäädännön mukaisesti toteutetun toimenpidetyypin lukumäärä;

	
	g)	asetuksen (EU) 2016/679 83 ja 84 artiklan tai asiaa koskevan kansallisen lainsäädännön mukaisesti annettujen ja perittyjen sakkojen lukumäärä ja rahamäärä; ja

	
	h)	vuosibudjetti ja henkilöstön määrä koulutuksen, tehtävien ja organisaatioyksiköiden mukaan eriteltyinä.

	
	2.	Valvontaviranomaisten on julkaistava kuluneen vuoden toimintakertomus ilman aiheetonta viivytystä mutta viimeistään 30 päivänä kesäkuuta.

	
	3.	Tietosuojaneuvoston on saatettava kaikkien 1 kohdassa tarkoitettujen valvontaviranomaisten tiedot edelliseltä vuodelta yleisön saataville viimeistään kunkin vuoden 31 päivänä heinäkuuta.


(28 b artikla, joka on siirretty VII lukuun ”Yleiset säännökset ja loppusäännökset”)

Tarkistus		202

Ehdotus asetukseksi
29 artikla
	

	Komission teksti
	Tarkistus

	29 artikla
	Poistetaan.

	Määräaikojen alkaminen ja työpäivien määrittely
	

	1.	Asetuksessa (EU) 2016/679 säädetyt tai valvontaviranomaisten asettamat määräajat lasketaan neuvoston asetuksen (ETY, Euratom) N:o 1182/7117 mukaisesti.
	

	2.	Määräajat alkavat sitä tapahtumaa seuraavasta työpäivästä, johon asetuksen (EU) 2016/679 tai tämän asetuksen asianomaisella säännöksellä viitataan.
	

	__________________
	

	17 Neuvoston asetus (ETY, Euratom) N:o 1182/71, annettu 3 päivänä kesäkuuta 1971, määräaikoihin, päivämääriin ja määräpäiviin sovellettavista säännöistä (EYVL L 124, 8.6.1971, s. 1).
	



Tarkistus		203

Ehdotus asetukseksi
30 artikla – 1 kohta
	

	Komission teksti
	Tarkistus

	Tämän asetuksen III ja IV lukua sovelletaan tämän asetuksen voimaantulon jälkeen viran puolesta aloitettuihin tutkintoihin sekä valitukseen perustuviin tutkintoihin, jos valitus on tehty tämän asetuksen voimaantulon jälkeen.
	Tämän asetuksen I, II ja III lukua sovelletaan tämän asetuksen voimaantulon jälkeen viran puolesta aloitettuihin tutkintoihin sekä valitukseen perustuviin tutkintoihin, jos valitus on tehty tämän asetuksen voimaantulon jälkeen.



Tarkistus		204

Ehdotus asetukseksi
30 artikla – 2 kohta
	

	Komission teksti
	Tarkistus

	Tämän asetuksen V lukua sovelletaan kaikkiin tapauksiin, jotka on viety asetuksen (EU) 2016/679 65 artiklan nojalla kiistanratkaisumenettelyyn tämän asetuksen voimaantulon jälkeen.
	Tämän asetuksen V ja VI lukua sovelletaan kaikkiin tapauksiin, jotka on viety asetuksen (EU) 2016/679 65 artiklan nojalla kiistanratkaisumenettelyyn sekä 66 artiklan 2 ja 3 kohdan nojalla kiireelliseen menettelyyn tämän asetuksen voimaantulon jälkeen.



Tarkistus		205

Ehdotus asetukseksi
30 artikla – 2 a kohta (uusi)
	

	Komission teksti
	Tarkistus

	
	Johtavan valvontaviranomaisen on ... päivään ...kuuta ... [kuusi kuukautta ajan tämän asetuksen soveltamispäivästä] saakka toimitettava kaikki oman asiakirja-aineistonsa asiakirjat muille valvontaviranomaisille pyynnöstä muilla sähköisillä keinoilla.



Tarkistus		206

Ehdotus asetukseksi
30 a artikla (uusi)
	

	Komission teksti
	Tarkistus

	
	30 a artikla

	
	Arviointi ja uudelleentarkastelu

	
	Komissio arvioi ja tarkastelee uudelleen tätä asetusta osana Euroopan parlamentille ja neuvostolle asetuksen (EU) 2016/679 97 artiklan mukaisesti antamiaan kertomuksia.



Tarkistus		207

Ehdotus asetukseksi
31 artikla – otsikko
	

	Komission teksti
	Tarkistus

	Voimaantulo
	Voimaantulo ja soveltaminen



Tarkistus		208

Ehdotus asetukseksi
31 artikla – 1 a kohta (uusi)
	

	Komission teksti
	Tarkistus

	
	1 a.	Sitä sovelletaan ... päivästä ...kuuta ... [yksi vuosi tämän asetuksen voimaantulopäivästä].

	
	Kuitenkin 2 b artiklan 1 kohdan c alakohtaa, 2 b artiklan 3 kohdan viimeistä virkettä, 2 c artiklan 2 kohdan viimeistä virkettä ja 5 kohtaa, 2 d artiklan 3 ja 6 kohtaa, 8 artiklan 1 kohtaa ja 18 artiklan 1 kohdan a alakohtaa sovelletaan ...päivästä ...kuuta ... [kuusi kuukautta tämän asetuksen soveltamispäivästä].


Tarkistus		209
Ehdotus asetukseksi
Liite I – osa A – 1 alakohta

	

	Komission teksti
	Tarkistus

	1.	Valituksen tekijän tunnistetiedot
	1.	Valituksen tekijän tunnistetiedot

	Jos valituksen tekijä on luonnollinen henkilö, toimitetaan kopio henkilöllisyystodistuksesta1 a.
	

	Jos valituksen tekijä on asetuksen (EU) 2016/679 80 artiklassa tarkoitettu taho, toimitetaan todiste siitä, että kyseessä on kyseisen jäsenvaltion lainsäädännön mukaisesti asianmukaisesti perustettu organisaatio.
	Jos valituksen tekijä on asetuksen (EU) 2016/679 80 artiklassa tarkoitettu elin, järjestö tai yhdistys, toimitetaan todiste siitä, että kyseessä on kyseisen jäsenvaltion lainsäädännön mukaisesti asianmukaisesti perustettu elin, järjestö tai yhdistys.

	Jos valitus tehdään asetuksen 2016/679 80 artiklan 1 kohdan nojalla, toimitetaan todiste siitä, että valituksen tekevä taho toimii rekisteröidyn antaman valtuutuksen perusteella.
	Jos valitus tehdään asetuksen 2016/679 80 artiklan 1 kohdan nojalla, toimitetaan todiste siitä, että valituksen tekevä elin, järjestö tai yhdistys toimii rekisteröidyn antaman valtuutuksen perusteella. 

	-------
	

	1 a Esimerkiksi passi, ajokortti, kansallinen henkilökortti.
	



Tarkistus		210
Ehdotus asetukseksi
Liite I – osa A – 2 alakohta

	

	Komission teksti
	Tarkistus

	2.	Yhteystiedot1 a
	2.	Yhteystiedot1 a

	Sähköpostiosoite, silloin kun valitus toimitetaan sähköisesti.
	Valituksen tekijän nimi, osoite ja muut saatavilla olevat yhteystiedot, mukaan lukien sähköpostiosoite, silloin kun valitus toimitetaan sähköisesti.

	Postiosoite, silloin kun valitus toimitetaan postitse.
	

	Puhelinnumero.
	

	------------
	-----------

	1 a Jos valituksen tekee asetuksen (EU) 2016/679 80 artiklassa tarkoitettu taho, olisi annettava kaikki kohdassa 2 pyydetyt tiedot.
	1 a Jos valituksen tekee asetuksen (EU) 2016/679 80 artiklassa tarkoitettu taho, olisi annettava kaikki kohdassa 2 pyydetyt tiedot.



Tarkistus		211
Ehdotus asetukseksi
Liite I – osa A – 3 alakohta

	

	Komission teksti
	Tarkistus

	3.	Taho, jonka suorittama henkilötietojen käsittely rikkoo asetusta (EU) 2016/679
	3.	Taho, jonka suorittama henkilötietojen käsittely rikkoo asetusta (EU) 2016/679

	Antakaa kaikki hallussanne olevat tiedot, jotka helpottavat valituksen kohteena olevan tahon yksilöimistä.
	Antakaa kaikki hallussanne olevat tiedot, jotka helpottavat valituksen kohteena olevan tahon yksilöimistä, mukaan lukien sen nimi, osoite ja muut mahdolliset yhteystiedot.

